description: Kitarrist, muusikakirjutaja ja laulja Mauno Meesit (Sinine) annab sügisel kümnes Eesti linnas kontserdi «Varjudemaa» albumi muusikaga, mis oli ühtlasi samanimelise TV3-e telesarja soundtrack.

title: Sarja "Varjudemaa" muusika läheb tuurile kümnesse Eesti linna

maintext:
Juba sel kolmapäeval toimub kontsert Tartu Genialistide klubis ja laupäeval Tallinnas, Punases Majas. Kontserdil tulevad lood esitusele sama tehnikaga, mille abil plaat valmis ning 1940ndatest pärit mikrofonide vahendusel esitab Meesit ka laule albumilt «Closer». Kohapeal on saadaval piiratud koguses valminud punased «Varjudemaa» vinüülplaadid ja CD-d.
26.10 TARTU - Genialistide klubi / Bändiga
29.10 TALLINN - Üle Heli fest, Punane Maja / Bändiga
10.11 PÄRNU - Kultuuriklubi Tempel / + Daycleier
18.11 VILJANDI - Jazziklubi Jasm
19.11 VÕRU - Stedingu maja
24.11 PAIDE - Wabalinna maja
26.11 HAAPSALU - APTEK Haapsalu
03.12 KURESSAARE - Kultuurikeskus / + Näitlejatega kohtumine
09.12 NARVA - Art Club Ro-Ro / + Daycleier
10.12 RAKVERE - Darkland Fire fest, Kultuurikeskus
Mauno Meesit tõusis avalikkuse tähelepanu alla elektroonilise muusika projektiga Sinine, millega on seni avaldanud kaks albumit saksa leibeli Accession Records all. Ta on kirjutanud muusikat mitmele teatrilavastusele ja teleseriaalile, on auhinnatud ja nomineeritud Eesti muusikaauhindadel ning edukalt figureerinud Eesti- ja välismaistes muusikaedetabelites. Vahepeal kaks aastat Berliinis elanud Meesit avaldas möödunud kevadel esimese enda nime all ilmunud albumi «Closer», millega tutvustas oma loomingus uut minimalistlikku suunda, mille vaimus on kirjutatud ka järgnenud «Varjudemaa» muusika.


description: Šoti ranniku juurest leiti ligi 100 aastat tagasi uppunud saksa allveelaev, mis selle kapteni Günther Krechi väite kohaselt uputas «merekoletis».

title: Video: Šoti ranniku lähedalt leiti UB-85 allveelaev, mille olevat viinud põhja "merekoletis"

maintext:
BBC teatel leiti 1918. aastal uppunud UB-85 allveelaeva vrakk sonari abil ning piltide järgi tundub Galloway ranna lähedal merepõhjas olev laev seisnud seal puutumatuna.
Briti merendusekspertide hinnangul on tegemist rohkem kui 55 meetri pikkuse allveelaevaga, mis valmis Esimese maailmasõja ajal, 1917. aastal Saksamaal Breemeni AG Weseri laevatehases.
Selle allveelaevaga on seotud lugu, et allveelaeva ründas merekoletis ja sakslased langesid brittide kätte vangi.
Ajaloolistel andmetel sundis Briti mereväe alus HMS Coreops allveelaeva 10. aprillil 1918 pinnale tõusma ja kogu 34-liikmeline meeskond vangistati.
Allveelaeva kapten Günther Krech väitis brittidele, et neid ründas merekoletis, kellel oli suur pea, põlevad silmad ja teravad hambad, mis särasid kuuvalguses.
Kapten olevat lisanud, et allveelaev sai lahingus märgatavalt kannatada ja selle tõttu tuli neil lahkuda, et mitte koos laevaga uppuda.
Briti ajaloolase ja allaveearheoloogi Innes McCartney teatel on tal juhtunu kohta oma teooria.
«Allveelaev oli Briti laeva saabudes pinnal, kuna oli vaja teha hooldustöid. Kui meeskond nägi vaenlase laeva üritati kiiresti sukelduda, kuid see ebaõnnestus. Sakslased andsid end brittide kätte vangi,» arvab McCartney.
Ajaloolase sõnul oli Esimene maailmasõda esimene sõda, kus kasutati palju allveelaevu, samas andis selline sõjapidamisviis alust legendidele ja ebatavalistele lugudele.
McCartney arvates kadus või uppus esimese maailmasõja ajal Iiri merel kokku 12 allveelaeva, mille seas oli mõlema sõdiva poole allveelaevu.
«Nüüd leitud vraki sonaripilt näitab, et tegemist on UBIII klassi allveelaevaga. Nende seas jäi kadunuks kaks, kuulus UB-85 ja selle sõsarlaev UB-82,» lisas ajaloolane.

fasttext_language: et


description: Elmo Nüganen pälvis Peterburis preemia filmi «1944» eest, mis on Venemaa kinolevist ametlikult keelatud.

title: Elmo Nüganen: Venemaal on film "1944" keelatud

maintext:
Nüganen sai Balti Tähe autasu, mida jagatakse alates 2004. aastast teatrifestivalil Baltiiski Dom humanitaarsete ja kultuurisidemete tugevdamise eest Balti regiooni riikide vahel.
«See on Peterburi, mitte Moskva preemia. Kui ma vaatan neid laureaate - Eestist on saanud selle neli-viis inimest -, siis nende taust või kontekst Venemaa mõttes on see, et nad on kõik dissidendid,» seletas Nüganen «Ringvaates» auhinna tausta.
«Selles tähenduses, et need inimesed, kes Venemaalt selle preemia saavad, on vabahinged ja kultuuriinimesed. Eesti, Poola või Läti poolt on eelkõige kultuuritegelased.»
Nüganeni arvates on preemia märk selles, et Peterburi tahab anda Balti regioonile märku, et see on kunagine Venemaa pealinn ja et nad tahavad näha asju veidi teistmoodi, kui on ametlik poliitika.
«Üks nendest põhjustest, miks ma selle preemia sain, oli film «1944». Ametlikult on see Venemaal keelatud, kinolevis seda ei näidata. Keelatud filmide hulka kuulub ka «Mandariinid». Seda võib näidata festivalidel ja võid ise internetist vaadata, aga kinolevis seda ei ole. Seal näidatakse seda juba neljandat korda ja viimasel korral plaanisin sel ajal minna vaatama ühte teatrietendust. Aga moderaator ütles ühe lause, millest sain aru, et vist oleks parem, kui ma oleks seansi lõpuni saalis ja saaks vastata küsimustele või süüdistustele, mis võivad tekkida,» rääkis Nüganen.


description: Alveeteadlaste sõnul on Musta mere sügavustes laevade surnuaed, milles on umbes 40 hästi säilinud laevavrakki Bütsantsi ja Ottomani impeeriumi aegadest.

title: Video: allveeteadlased leidsid Mustast merest 40 Bütsantsi ja Ottomani laevavrakki

maintext:
Ekspertide teatel asuvad vrakid nii sügaval, et sealsed tingimused on laevade säilitamiseks ideaalsed, kuna puuduvad hapnik ja elusorganismid, edastab Daily Mail.
Teadlased uurisid Musta merd 1800 meetri sügavusel ja 1250 kilomeetri kaugusel rannast, kasutades selleks kaugjuhitavaid allveeroboteid. Nende esmaseks eesmärgiks oli merepõhja kaardistamine, kuid nad leidsid eest palju laevu.
Projekti taga on Briti Southamptoni ülikooli Black Sea Maritime Archaeology Project (Black Sea MAP), mille juhi Jon Adamsi sõnul huvitavad neid,kuidas Musta mere veetase on aegade jooksul muutunud ning kuidas see on rannaalade elanikke, eelkõige Bulgaarias elavaid inimesi mõjutanud.
«Teeme merepõhja geofüüsilisi uuringuid, et saada teada, milline oli sealne merepõhi sajandeid tagasi, eelkõige pärast viimast jääaega, ja paneme tulemuste põhjal kokku Musta mere arengu ja muutumise ajaloo,» lisas Adams.
Mustal merel liikusid nii iidse Kreeka ja Rooma, kuid ka Bütsantsi, Ottomani ja Vene impeeriumi laevad.
Kui aga Otomani türklased 1453. aastal Konstantinoopoli vallutasid ja selle Istanbuliks ümber nimetasid, sulgesid nad Musta mere välislaevadele ja kaubandusele. Alles 400 aastat hiljem, 1856. aasta Pariisi rahulepinguga said sellel merel ka teiste riikide laevad seilata.
Adamsi sõnul said nad Musta mere projektis kaks kärbest ühe hoobiga, sest lisaks merepõhja kaardistamisele leidsid nad laevade surnuaia. Ta lisas, et juba 150 meetri sügavusel on olud sellised, et puudub hapnik ja elusorganismid, mis puitu kahjustaksid.
Teadlaste uuring näitas, et Musta mere põhjas olevate laevade seas on erilisi aluseid, mida varem ei ole teiste veekogude põhjast leitud.


description: Luuletaja ja laulukirjutaja Leonard Cohen kardab, et ta sureb enne oma tööde lõpetamist.

title: Leonard Cohen on valmis surema: loodetavasti pole see ebamugav

maintext:
82-aastane Kanada staar ütles The New Yorkerile, et tema tervis on halvenenud ja tal on terve kollektsioon lõpetamata muusikat.
«Ma kardan, et ma ei jõua neid laule lõpetada. Või jõuan, kes teab... Võibolla saan uut jõudu. Kuid ma ei julge end seostada mingi spirituaalse strateegiaga,» ütles Cohen.
«Mul on veel natuke tööd teha, mõned asjad ajada. Kuid ma olen valmis surema ja ma loodan, et see pole liialt ebamugav,» lisas ta.
Cohen neljateistkümnes stuudioalbum «You Want It Darker» ilmub 21. oktoobril.


description: Täna algas TV3s paroodiashow «Su nägu kõlab tuttavalt» viies hooaeg, kus võistlevad Laura Põldvere, Inga Lunge, Kalle Sepp, Liis Lass, Adeele Sepp, Joosep Järvesaar, Kristjan Kasearu ja Raivo E. Tamm.

title: Joosep Järvesaar avas näosaate Scootrina! Andrus Vaarik: see number oli väga mugav sulle

maintext:
Joosep Järvesaar kehastas Scootrit ja laulis lugu «Nessaja».
Kohtunik Olav Osolin: Scootrist ei arva ma eriti midagi, aga Joosepist arvan väga hästi. Minu arvates avas see lugu saate hästi. Ja Scootrit meenutas see ka väga palju. Meenutas neid aegu, et hüppa, hüppa, hüppa...
Tanja Mihhailova: See oli sarnane sinu stiili ja olekuga. See oli väga-väga hea.
Juss Haasma: Lahe algus, Joosep. Vaatame, mis edasi saama hakkab.
Andrus Vaarik: Väga hea, väga kaval. Ma siin ainsana pole Scooteri fänn. Ausalt öelda, see sind higiseks ei võtnud ja soengut sassi ei ajanud. Esimene number oli väga mugav sulle. Pange tähele, su sees on palju rohkem.


description: Ameeriklasest aardekütt ja allveearheoloog Barry Clifford on otsinud USA kirderanniku Massachusettsi Cape Code’i vetest 30 aastat suurt piraadiaaret, mis olevat seal olnud 300 aastat, kuid seni ei ole ta seda leidnud.

title: Pildid ja video: aardekütt on veendunud, et Cape Code’i vetes on suur piraadiaare

maintext:
Ajalooliste dokumentide andmetel oli piraadilaeva Whydah Gally lastiks rohkem kui 50 aluselt röövitu, mille seas oli ka 400 000 väärtuslikku kuld- ja hõbemünti, edastab AP.
Clifford koos oma meeskonnaga tegi piraadilaeva asukoha juba 1984. aastal kindlaks ja sai aarde ostimise õiguse. Seni on leitud mitmeid väärtuslikke objekte, kuid mitte aaret.
Ameeriklasest aardekütt teatas sel kuul, et meeskond leidis merepõhjast piirkonna, kus on palju metalli. Tema sõnul võib tegemist olla laevalt merepõhja vajunud aardega.
1716. aastal Londonis vette lastud Whydah Gally oli esmalt orja- ja siis piraadilaev. Sellega jõuti vedada Aafrikast üks aasta orje Jamaicale, siis langes laev inglasest piraadi Samuel «Black Sam» Bellamy kätte, kes tegi sellest oma lipulaeva.
Vaid paar kuud pärast lipulaevaks saamist sattus Whydah tormi ja sõitis Cape Code’is Wellfleeti juures karidele. Mereõnnetuses kaotasid elu peaaegu kõik pardal olnud, kaasa arvatud piraadikapten Bellamy, vaid mõned jäid ellu, et juhtunust rääkida.
Cliffordi sõnul on Cape Code’i vetes tõesti Whydah, sellele viitavad laevakell ja pronksplaat, millel on aluse nimi.
Allveearheoloogide sõnul teeb selle laeva eriliseks asajolu, et see on ainus alus ajavahemikust 1650–1730, mille puhul ilma kahtlusteta saab öelda, et see oli piraadilaev.
USAs Massachusettsis West Yarmouthis avati hiljuti Whydah Gally piraadimuuseum, milles on näha Whydah’ juurest leitud esemeid, mille hulgas on Hispaania hõbemünte, sadu Aafrikast pärit kuldehteid ja ehteosi, kuid ka piraadilaeva koopia.
Ameerika Ühendriikide maineka Smithsonian Institute’i muuseumi kuraatori Paul Johnstoni arvates ei pruugi merepõhjas suurt aaret olla, sest see oleks kindlasti juba leitud.
Clifford on otsinud ka teisi kuulsaid, varasematel sajanditel uppunud laevu, näiteks maadeavastaja Christoph Kolumbuse Santa Mariat, mis olevat Haiti vetes. ÜRO UNESCO eskpertide hinnangul on sealt leitud objektid märgatavalt hilisematest sajanditest, mitte Kolumbuse ajastust.
Möödunud aastal otsis Clifford Madagaskari ranniku lähedalt Šoti päritolu piraadi William Kiddi laeva Adventure, ka siis teatas UNESCO, et Kiddi laeva tõendina Cliffordi poolt välja pakutud hõbekang on hoopis pliist.
Massachusettsi muuseumiameti merearheoloogia osakonna juhtivarheoloogi Victor Mastrone’i arvates üritab Clifford võimatut.
«Suure aardelasti ainsaks tõendiks on Whydah’l seilanud mereröövlite ja kohtu ülestähendused, kuid mitte ajaloolised dokumendid, milles on konkreetsed lastiandmed,» teatas Mastrone.
Cliffordi sõnul on ta jõupingutusi alati kahtluse alla seatud, kuid ta ei lase end sellest häirida.
«Piraadid ei loopinud niisama sõnu, sest nad teadsid, et neid ootab tabamise korral võllas. Kaks meest jäid Whydah’ õnnetusest ellu, nad anti piraatluse pärast kohtu alla, kuid kohus leidis, et nad olid värvatud vägisi ja seega süütud. Nad ei saanud valetada, kui olid kohtus vande all ja kartsid, et võivad elu kaotada,» selgitas aardekütt.
Clifford ja ta meeskond loodavad merepõhjas leitud palju metalli sisaldava ala läbi uurida ning seal oleva pinnale tõsta. Nad on veendunud, et see on Whydah’ suur aare.


description: USAs Michigani osariigis püstitati kiirtee äärde reklaamtahvel, millel on araabia keeles kirjas: «Donald Trump ei saa sellest aru, kuid kardab seda», pilgates Trumpi moslemikartust.

title: Video: araabiakeelsel reklaamtahvlil pilgatakse Trumpi moslemikartust

maintext:
Selle reklaamplakatiga tahetakse tekitada diskussooni vabariiklaste presidendikandidaadi moslemitest sisserändajate kartuse teemal, edastab msn.com.
Plakatil on ladina tähtedega vaid Donald Trumpi nimi.
See reklaamplakat pandi möödunud nädalalõpul üles Michiganis Dearborne`i lähedal asuva kiirtee äärde ning selle taga on Nuisance Committee nime kandev rühmitus.
Grupeeringu esindaja Melissa Harris sõnas meediale, et nende arvates külvab Trump moslemivastasusega hirmu ja viha.
Harrise teatel valiti plakati ülespanemise paigaks Dearborne, kuna seal on USA üks suuremaid moslemite kogukondi.
Reklaamtahvel läks maksma 5000 dollarit ja see jääb üles kuni 8. novembrini, mil USAs toimuvad presidendivalimised. Seda plakatit näeb nädalas umbes 330 000 inimest, kes sealt mööda sõidavad.
«Mulle meeldib mõte, et inimesed, kes ei oska araabia keelt, paluvad selle keele oskajatel endale plakatil olevat tõlkida. Loodan, et see aitab kaasa araabia keelt mittekõnelejate ja seda keelt kõnelevate inimeste dialoogile,» teatas Harris.
Trump on kampaania käigus mitmel korral rõhutanud, et moslemeid ei tohiks enam USAss lubada, kuna nad on potentsiaalsed terroristid.
Araabia keeles on islami- ja moslemikartust pilatud ka varem. Iisraelis Haifas valmistab firma Rock Paper Scissors riidest kotte, millel on kirjas: «Sel tekstil ei ole teist eesmärki kui hirmutada neid, kes kardavad araabia keelt».


description: Mehhikos tähistatakse 1. ja 2. novembril surunute päeva (El Día de Muertos), millega kaasneb pealinnas Mexicos suur karneval, kuid selleks valmistutakse juba nüüd.

title: Pildid: Mehhikos valmistutakse surnute päeva karnevaliks

maintext:
Möödunud pühapäevast alates on nii pealinnas Mexicos kui teistes paikades näha maskides, eelkõige koljumaskides, ja surmale viitavates karnevalirõivastes inimesi, sest toimuvad La Catrina eelpeod, edastab Reuters.
La Catrina on naissoost ja surma kehastus.
Mehhiklaste sõnul on nende surnute päeva juured iidsete põlisameeriklaste uskumustes, mille kõrvale koos konkistadooride saabumisega tulid katoliikluse elemendid.
«Surnute päev on esivanemate meenutamiseks, see on osa meie pärandist ja kultuurist. Samas on keldi traditsioonidel põhinev halloween hakanud peale tungima,» teatas mehhiklanna Edith Gonzales.
Mehhiko kuulsat surnute päeva tähistamist oli näha ka menufilmis «Spectre» algussteenides, milles James Bond (Daniel Craig) on Mehhiko pealinnas kurikaelu püüdmas.


description: Ameeriklasest muusik ja disainer Kanye West vallandas pärast New Yorgi moenädalat oma moeetenduse meeskonna, kuna etteaste Yeezy osutus katastroofiks.

title: Video: Kanye West vallandas oma moeetenduse meeskonna

maintext:
Põhjuseks olid ebamugavad ja halvasti jalga sobinud jalatsid, milles oli modellidel raske liikuda ning osa neist minestas kuumuse tõttu, edastab news.com.au.
Internetti on jõudnud video, mille kohaselt pidid modellid liikuma ligi 40 kraadises kuumuses. Osa neist ei suutnud kõrgetel kontsadel ja paksus mantlis korralikult käia ja oli ka neid, kes ebamugavad kingad jalast viskasid.
Yeezy meeskond sai pärast läbipõrumist tunda Westi viha, kuna staar andis vallandamiskäsu.
«Westi agendid vallandasid selle show`ga seotud 30 inimest. Pärast moekatastroofi sai ta närvivapustuse ja loobus ta mobiiltelefoni kasutamisest. Temaga saab suhelda vaid e-kirja teel,» teatas Westi lähikondlane.
Kriitikute sõnul nägid Kanye Westi modellid välja kohutavad ja nad ei suutnud laval korralikult liikuda.
West sai veel teise ehmatuse osaliseks, kuna ta abikaasalt, tõsielustaarilt Kim Kardashianilt rööviti pühapäeva öösel relva ähvardusel kallid ehted.
Räppar West pidi sel nädalal esinema The Saint Pablo Tour raames Philadelphias ja Detroidis, kuid Kimi juhtumi tõttu lükkas need kontserdid edasi detsembrisse.
Kontsertuur jätkub tavapärase graafiku järgi sel reedel, kui West esineb Chicagos.


description: Poolas Grojecis elaval Krzysztof Wegrzy kannatab erilise haiguse all, mis on muutnud ta keele tennispalli suuruseks.

title: Video: poola teismelise keel on hemangioomi tõttu tennispalli suurune

maintext:
Iltalehti.fi teatel diagnoosisid arstid tal healoomulise kasvaja hemangioomi kohe pärast sündi, tavaliselt see eluohtlik ei ole, kuid Wegrzy puhul võib suureks paisunud keel tal hingamist takistada.
18-aastasel poolakal on keele paisudes tekkinud aina enam probleeme rääkimise, hingamise ja söömisega ning ta heidab igal õhtul magama teades, et ta võib magamise ajal suure keele tõttu lämbuda.
Kirurgid opereerisid teda kahel korral, kui ta noorem oli, kuid tal tekkis operatsioonil tugev verejooks, mille tõttu tuli operatsioon katkestada.
Wegrzyn unistab normaalsest keelest ja elus, selle tõttu käivitas ta pere rahakogumiskampaania, mille abil loodetakse ta saata operatsioonile Saksamaale, sest Poolas ei ole arste, kes teda aidata oskaksid. Operatsioon Brandenburgi vaskulaarsete kasvajate haiglas võib maksma minna 50 000 eurot.
Pere teatel on saksa arstidel selliste hemangioomidega kogemusi ja nad saaksid talle normaalse keele tagasi anda.
Wegrzy sõnul nägi ta videot norrakast, kellel oli samasugune healoomuline kasvaja ja keda saksa arstid suutsid aidata, ta olevat paranenud täielikult.
Noor poolakas loodab, et ta saab Saksamaal abi, sest ta tahab jätkata jäähoki mängimist, lõpetada kokakool ja läbida autokooli õpingud.


description: Kevadel poliitikast lahkunud Priit Toobal asus maale elama ning proovib taastada Kildu kooli, et sellest ratsakeskus teha. Aga, et nälg näpistama ei hakkaks, vuras ta suvekuudel ringi burksiputkaga, ja teda nähti isegi Pärnu ranna promenaadil. Nüüd on sellega aga kõik - putka on müügis.

title: Osta ära! Priit Toobal müüb oma burksiputkat

maintext:
Matkaautost ümberehitatud müügikiosk Ford Transit pärineb aastast 1992 ja sellel on kehtiv ülevaade selle kuu lõpuni.
«Varustuses veepaak, kraanikauss, müügilett, töölaud, seinakapid, elektrivõrk,» loetleb Toobal lisasid mis burksiputkaga kaasa tulevad.
Mootor olla heas korras ja käivituma peaks ka iga ilmaga. Putka-autole on lisatud uus aku ja hind on sellel 4000 eurot.
Aga ei tasu muretseda, et Priit burksid nurka viskab, oo ei. Uueks suveks tuleb veelgi vägevam foodtruck!


description: Jaapani Okayama ülikooli ja Mongoolia teaduste akadeemia teadlased leidsid augustis Mongooliast Gobi kõrbest hiidsisaliku jalajälje, mille võis jätta taimetoiduline titanosaurus.

title: Video: Gobi kõrbest leiti üks suuremaid hiidsisalike jalajälgi

maintext:
106 sentimeetri pikkune ja 77 sentimeetri laiune jälg asub geoloogilises ladestuses, mis tekkis 70 – 90 miljonit aastat tagasi, edastab AFP.
Jalajälje põhjal sai oletada, et selle jätnud loom võis olla üle 30 meetri pikk ja 20 meetrit kõrge.
«Tegemist on haruldase ja väärtusliku fossiiliga, mis on võrdlemisi suur, ulatudes üle meetri. Näha on ka küünisejälgi,» teatas Okayama ülikool.
Jaapani paleontoloogi Shinobu Ishigaki juhtimisel viiakse piirkonnas läbi uurimine, millega loodetakse leida ka hiidsisalike fossiliseerunud luid.
Ishigaki lasi end koos jäljega jäädvustada ja fotol on näha, et jälg moodustab üle poole tema pikkusest. Tegemist on ühe suurema hiidsisaliku jalajäljega, mis kunagi leitud on.
Teadlaste sõnul annab jälg uut informatsiooni titanosuruste liikumise kohta.


description: Ameerika Ühendriikides Utah´osariigis elavad vanemad said haiglalt arve, millel oli ka lapse süllevõtmise ja temaga nahakontaktis olemise tasu 39,35 dollarit.

title: USA haigla küsis vanematelt imikuga kontaktis olemise eest 39,35 dollarit

maintext:
Lidia ja Ryan Grassley teatel tuleb neil maksta selle eest, et nad hoidsid oma poega pärast ta sündi 4. septembril süles, edastab pix11.com.
Ryan Grassley pani sotsiaalmeediasse Provos asuva Utah Valley haigla poolt neile esitatud arvest tehtud foto, mis tõi palju vastukaja.
Arvel on rida « Skin to Skin after C-Sect» (nahakontakt pärast keisrilõiget) ja summa 39,35.
Grassley teatas Redditis, et medõde pani lapse ta naise Lidia rinnale ja ka tema sai last süles hoida. Pere teatel on neil sünnitusest ja haiglas olemisest positiivne kogemus.
Isa arvates ei peaks vanematelt küsima tasu selle eest, et nad last süles hoiavad.
Grassley avas GoFundMe lehekülje, millel ta loodab annetuste abiga saada kokku 39,95 dollarit, et see haiglale ära maksta.
Redditi kasutajate arvates ei oleks haigla pidanud vanematelt lapsega kontaktis olemise eest tasu küsima, kuid isik varjunimega FiftySixer teatas, et oskab seda summat selgitada.
«Töötan sünnitusõena ja kui tehakse keisrilõige ning laps antakse operatsioonisaalis emale, siis on seal alati üks inimene, kes jälgib lapsega toimuvat. Lisatöötaja kohalolu võis tingida lisatasu,» teatas kommenteerija.
Utah Valley haigla pressiesindaja Janet Frank selgitas, et ema ja lapse vaheline nahakontakt on soovitatav ja nad teevad kõik, et see toimuks peaaegu kohe pärast lapse sündi.
«Kui sünnitus on kulgenud normaalselt, siis lubatakse nahakontakti. Kui tehakse keisrilõige, siis tuuakse veel üks töötaja, kes jälgib vaid last, ka ema jälgimiseks on töötaja. Arvel olnud tasu ei ole lapsega nahakontaktis olemise eest, vaid selle eest, et veel üks personaliliige oli last jälgimas,» selgitas pressiesindaja.
Arve pilti vaata siit.


description: 19.-22. oktoobril aset leidev üritus toob Kultuurikatla Black Box saali nimekad disainerid, oma kollektsioone esitlevad Kriss Soonik, Piret Ilves, Iris Janvier, Kokomo Collection, Kirill Safonov ning mitmed teised tuntud disainerid ja moebrändid. Lisaks tähistab moenädala raames oma 25 aasta juubelit kodumaine rõivabränd Baltman.

title: Suur pildigalerii! Vaata, kes väisasid suurejoonelist Tallinn Fashion Week`i!

maintext:
Elu24 video! Kuidas suhtub Hõbenõela nominent Roberta Einer kopeerimisse ning milline kodumaine kuulsus tema loomingut kannab?
Roberta Eineri 2017. aasta kevad-suvekollektsioon toob kokku hüper-realistlikud värvikombinatsioonid ja Miami art deco ahitektuuri, et luua julge ja kõrgekvaliteediline naisterõivaste kollektsioon. Täna esitleb Roberta Tallinn Fashion Week 2016 raames esimest korda oma kollektsiooni Eesti moelaval Hõbenõela galal. Elu24 vestles pärast proovi moeloojaga ja uuris, millised kodumaised kuulsused tema riideid kannavad, kui palju aega võtab eksklusiivse riideeseme valmistamine ning kui palju maksab eriti luksuslik Swarovski kristallidega kaunistatud nahkjakk.


description: Teine saade! Ja absoluutselt teised rollid!

title: Elu24 intervjuu! Laura Põldvere: täna oli minu päev!

maintext:
Eestimaa üks kaunemaid lauljatare Laura Põldvere muudeti grimmihaldjate abiga teise saate tarvis Mr. Scatmaniks.
Laura, keda tänu kunstiteosele, mis tema näole ning pähe loodud, oli väga raske ära tunda, tunnistas millisel tohutul määral kõik saates osalejad projekti toimimisse panustavad ning kui armutu on kohtuniku töö. «Eelmisel aastal, mil ise kohtunikutoolis istusin tundsin, et kuidas ma nad küll järjekorda panna saan. Viimne kui üks lahutas mu meelt ning see rivistus ei peegeldanud mingil määral seda, kes kehvem, kes parem oli».
Seekordset võitu kommenteerides lausus Laura rõõmsalt :«Ju siis täna oli lihtsalt minu päev!».


description: Novembri keskpaigas näeb ilmavalgust Mick Pedaja debüütalbum “Hingake / Breathe”. Plaadi esitluskontserdid toimuvad kolmapäeval, 23. novembril kell 19.00 Kumu auditooriumis ja laupäeval, 26. novembril kell 19.00 uues Eesti Rahva Muuseumi Hurda saalis.

title: Mick Pedaja esitleb debüütalbumit Tallinnas ja Tartus: Kumus esinemisest olen unistanud ammu

maintext:
Pedaja üksi loodavat muusikat võib kirjeldada kui segu ambient’ist, akustilisest folgist ja new age’ist, kus loodushääled kohtuvad elektrooniliste rütmide, hõljuvate kõlamaastike ja helimustritega. Mehe enda sõnul on tema muusika inspireeritud eelkõige inimestest tema ümber, loodusest, tunnetest ja olemisest üleüldse. Nüüd on aeg tuua publikuni kaua oodatud debüütalbum "Hingake / Breathe", mis ilmub 18. novembril.
Mickul on samuti mõned abilised, kes lisavad plaadile oma helikeele. Näiteks Raul Ojamaa, Kostja Tsõbulevski, Kristjan Kallas, Marten Kuningas, Mari Jürjens.
Mick ütleb, et plaadi ilmumine ja esitluskontserdid on olnud üks unistusi, mis nüüd on täitumas. "Mul on hästi hea meel, et saan plaati esitleda Kumus ja Eesti Rahva Muuseumis. Kumus esinemisest olen unistanud ammu, sest Kumu auditoorium on tundunud just õige kontsertpaik minu muusikaks – intiimne, keskendumist soosiv ja hea akustikaga. Teistpidi olen ootusärevuses, et saan oma muusika viia uude Eesti Rahva Muuseumisse," rääkis Mick Pedaja.
Pedaja debüütalbum näeb ilmavalgust vähem kui ühe kuu pärast. Hetkel on käimas viimased ponnistused, et plaat saaks trükki minna ning muusikusõpru rõõmustada. Hooandjas käib ka oktoobrikuu lõpuni plaadi toetuskampaania, kus kõik Micku muusika fännid saavad plaadi valmimisse oma panuse anda.
Mick Pedaja on laulja ja laulukirjutaja, kes sai laiemalt tuntuks eduka osalemisega 2016. aasta Eesti Laulu konkursil, eristudes teistest enda loodud lauluga „Seis“ ja selle lummava esitusega. Muusikasõpradele oli ta aga tuntud juba varem, sh meloodilisest proge-rock’i ansamblist Micucu.
Piletid on müügil Piletilevi müügipunktides, internetis www.piletilevi.ee ja kohapeal. Tallinna kontserdipiletid on hinnaga 15.- eurot eelmüügist ja 18.- eurot kohapealt, Tartu kontserdipiletid on hinnaga 10.- eurot eelmüügist ja 13.- eurot kohapealt.
Hooandja kampaania siin.


description: Tallinn Fashion Weeki avapäeva lõpetas suurejooneline Kuldnõela gala, mille käigus kuulutati välja Eesti kõige tähtsamate moeauhindade tänavused võitjad. Loomingulist järjepidevust, ilu ja kvaliteeti hindav auhind Kuldnõel anti Lilli Jahilole, aasta säravaima panuse eest meie moeellu pälvis Hõbenõela Roberta Einer.

title: TFW/Elu24 lugejate lemmik: Thea Pilvet`i kollektsioon

maintext:
Elu24 lugejate lemmik oli Thea Pilvet`i kollektsioon
Thea Pilvet-Martinson on lõpetanud moe erialal Eesti kunstiakadeemia (toonase nimega ERKI).
Pärast lõpetamist jätkas Thea õpinguid Moskva tekstiili ja kergetööstuse instituudi aspirantuuris (jäi lõpetamata seoses Eesti taasiseseisvumisega) ja samal ajal hakkas ta õppejõuna tööle Eesti kunstiakadeemias. Aastatel 1991–1994 töötas Thea Klementi peakunstnikuna. 1995. aastast on Thea ALTHEA peadisainer ja kaubamärgi looja.
Pidulikul Kuldnõela galal esitles Thea Pilvet väikest valitud osa ALTHEA SS17 kollektsioonist ja vaid Kuldnõela nominatsiooniks valminud mudeleid.
Moefestivali Fashion Week esimine päev. Kuldnõela Gala - Anu Saagim andis moelooja Thea Pilvetile üle Elu24 lugejate lemmiku preemia, milleks olid Goldtime`i «Tantsivad teemandid»
Vaata moegaleriid Thea Pilvet`i kollektsioonist!


description: Ma julgen pakkuda, et kõik naised, keda on petetud ja selle tulemusel maha jäetud, on tabanud end mõttelt miks?. Me oleksime ju võinud lihtsalt lahku minna enne, kui see suhe nii hapuks läks, et silmad võõrastesse seelikusabadesse ära eksisid. Kas seda ei tahaks me kõik?

title: Lugeja kirjutab: kui minna lahku, siis juba pauguga!

maintext:
Inimesed lähevad ikka lahku ja südant ei saa sundida. Olgem siis täiskasvanud ja tehkem seda rahumeelselt. Äkki siis ei pea naabrimutt homme mind trepikojas noomima õhtul tehtud lärmi pärast? Ehk jääb mõni taldrik alles ja ühised mälestused ei saa roojaseks nagu vetsu-sudoku, kui paberirull on otsa saanud.
Rahuliku lahkumineku võlud ja valud
Aga rahulik lahkuminek pole nii lihtne. Kui kaks inimest otsustavad, et praegu võiks veel suhtest väärikalt lahkuda, siis jääb õhku palju lootust. Üksteist pole põhjalikult välja vihastatud ja kuna keegi kellegi peale karjunud pole, siis võiks ju sõbrad edasi olla. VALE! Meelde jäävad ikka vaid head asjad ja ei lähe kaua mööda, kui mõtted jooksevad partneri juurde tagasi nagu eksinud labrador.
Teinekord jäävad keelele asjad, mis tegid haiget, aga unistuste lahkumineku käigus ei olnud põhjust seda teise kaela valada. Nüüd peaks olema ju sõbrad ja ehk on vaja veel varasid klattida, siis ei tasu ju endist kallimat susida ja oma oksa saagida, ega?
Kui minna lahku, siis juba pauguga!
Ausalt öeldes ei oota ühiskond sõbralikku lahkuminekut. Sõbrannade armaada koguneb veiniklaaside kolinal meest sarjama ning kui tuleb välja, et põhjust nagu pole, siis on nad sama segaduses, kui koer, kellele ainult teeseldi palli viskamist. Üldse on lahkumineku skeem kuidagi rikutud, kui su (nüüd juba eks) kallim sul pead silitab ja ütleb, et ära palun mingi mölaka otsa komista. «Sa oled paremat väärt,» ütleb ta. Sellist inimest ei saa moe pärast ka vihata.
Minu soovitus tulevastele põlvedele: sõbralik lahkuminek pole nii mesine, kui tundub. Inimene paraneb kauem. Minge ikka pauguga lahku ja laske kõik endast välja. Eks kõrvalseisjatel on ebameeldiv selle pasarahega pihta saada, aga lõppude lõpuks on tähtis ise eluga edasi minna. Eksiga sõbraks võib ju hiljem saada või parem üldse mitte. Harva tuleb sellest head nahka.


description: See on täiesti loomulik, et naine võtab raseduse ajal kaalus juurde, aga kahjuks ei ole lisakilodest vabanemine hiljem nii lihtne.

title: Neli lihtsat ja kiiret sammu, kuidas pärast sünnitust tervislikult kaalu kaotada

maintext:
Ei ole olemas imedieete, aga on olemas lihtsad ja tervislikud sammud, kuidas pärast sünnitust mõned juurde tulnud lisakilod kaotada, vahendab Hello Healthy.
1. Söö häid rasvu
See kõlab veidralt, aga on tõsi. Selleks, et põletada rasvu, peaksid sa sööma häid rasvu nagu mandlid, avokaadod, kõrvitsaseemned, kala ja oliiviõli.
2. Alusta päeva juurviljadega
Kui sa alustad oma hommikut juurviljadega, siis sa juba häälestad ennast sellele lainele, et sa toituksid terve päev tervislikult. Juurvilju on hea lisada näiteks smuuti või omleti sisse ja sa isegi ei tunne nende maitset.
3. Otsi mõni lõbus viis, kuidas trenni teha
Peaasi on see, et sa oleksid võimalikult aktiivne. Trenn on hea võimalus pead puhata, see on sinu aeg ja kindlasti leiad spordiklubist treeningstiili, mis sobib just sulle. Kui sulle ei meeldi jõusaalis käia, siis haara laps käruga kaasa ja minge välja jalutama. Kutsu oma sõbranna kaasa ja veetke lihtsalt mõnusalt liigutades aega. Trenn peab olema lõbus, siis sa naudid ja ootad seda.
4. Joo vett
See kõlab nii iseenesest mõistetavana, aga seda peab inimestele meelde tuletama. Vee joomine on väga oluline. Noored emad veedavad palju aega kodus lapsega ja nende söömisharjumused ei pruugi olla väga tervislikud, sest näksitakse siit ja seal, kui parajasti aega on. Kui sulle ei meeldi tavaline vesi, siis lisa sinna külmutatud marju, sidrunit või kurgiviile ja kui sa oled pigem sooja armastaja, siis katseta erinevate teedega.


description: Maxima läbiviidud küsitluses osalenud tarbijad kinnitasid, et nende lemmikumaks piimatooteks on juust.

title: Eestimaalased on suured juustusõbrad

maintext:
Tänavuse piimakuu raames uuris Maxima jaekett Facebookis, millised piimatooted lisaks joogipiimale kuuluvad eestimaalaste lemmiktoodete hulka .
«Eelistuste pingereas pälvis konkurentsitult esikoha juust – seda toodet nimetas oma lemmikuks tervelt 40 protsenti vastajatest. Teiseks lemmikuks osutus jogurt, mis on võitnud ligi 17 protsendi vastanud eestimaalase südame. Hapukooreta ei saa kohe kuidagi oma toidulaual läbi umbes 10 protsenti, kohupiima ja võita vastavalt 5 protsenti ning 3 protsenti vastanutest,» võttis 888 küsitluses osalenud eestimaalase eelistused kokku Maxima Eesti avalike suhete juht Katja Ljubobratets. «Samas 25 protsenti inimestest jätsid oma lemmikud välja toomata kinnitades, et nende perede söögilaual on ühtviisi hinnatud kõik piimatooted.»
Eestimaalaste eelistused kajastuvad ka nende ostudes. «Lisaks joogipiimale jõuab toidukorvi kõige rohkem erinevaid juustusid, mida eestimaalased on tänavu ostnud juba ligi 3 800 tonni. Traditsiooniliste fermenteeritud juustude kõrval koguvad aina suuremat populaarsust hallitus-, toor- ja kõvajuustud, mille tarbimine ületab mullust keskmiselt ligi 20 protsendi võrra,» kinnitas Maxima Eesti ostudirektor Kristina Mustonen. «Arvestades Eesti inimeste armastust piimatoodete vastu, püüame me pakkuda juba läbi aegade lemmikuteks saanud kaupade kõrval ka midagi uudset, olgu selleks kohalike talunike toodetud maitsestatud valge juust või maailmakuulus sinihallitusjuust.»
Maxima Eesti viib oma kauplustes tänavu oktoobris juba viiendat aastat läbi teavituskampaaniat väärtustamaks kohalikke piimatootjaid ja nende tooteid.


description: Mis võiks olla parem viis õdusa sügisõhtu veetmiseks kui ühe rikkalikult šokolaadise maiuse seltsis. Kui akna taga ulub tormituul ja valitseb pilkane pimedus, soojendab üks mõnusalt šokolaadine amps nii keha kui ka hinge.

title: Šokolaadiunelm õdusasse sügisõhtusse

maintext:
Fazer Eesti maiustuste kategooria juht Triin Aasma soovitab käsitsivalmistatud Geisha šokolaadiunelma retsepti, mis sobib niisama söömiseks, aga ka krõbesaiale või kodusele pannkoogile seltsiliseks. Kui magustoit tundub liiga šokolaadine, siis võib sinna lisada ka värskeid marju, et luua meeldiv magus-hapu kooslus.
Kuna kingituste hooaeg on peagi lähenemas, siis armsas suletava kaanega klaasanumas magustoit on ka suurepäraseks kingiideeks, millega oma sõpru või töökaaslasi meeldivalt üllatada.
Vaja läheb
300 g sarapuupähkleid
250 g Fazer Geisha Dark tumedat šokolaadi (44%)
4 spl rapsiseemneõli
3 spl Fazer Cacao kakaopulbrit
5 spl tuhksuhkrut
Valmistamine
Laota sarapuupähklid küpsetuspaberiga kaetud küpsetusalusele ning rösti pähkleid 175 kraadi juures 10 minutit. Aseta röstitud pähklid puhtale köögirätikule ning hõõru neid rätiku sees seni, kuni enamik pähklikestadest on eemaldunud. Tükelda šokolaad, aseta see suuremasse kaussi ning tõsta vesivannile. Aeg-ajalt segades, lase šokolaadil rahulikult sulada. Seejärel purusta pähkleid köögikombainis seni (umbes 10 minutit), kuni nendest on moodustunud ühtlane mass. Kui pähklisegu on ühtlane, lisa rapsiseemneõli ja sulatatud šokolaad ning mikserda koostisosad ühtlaseks seguks. Seejärel lisa kakaopulber ning tuhksuhkur. Vala šokolaadisegu puhtasse suletavasse klaasanumasse ning pane külmkappi tahenema. Šokolaadisegu säilib külmikus 1-2 nädalat. Enne tarbimist on soovitatav lasta sel toatemperatuuril veidikene soojeneda, et segu muutuks pehmemaks.


description: Üks olulisemaid asju, mida naiste kehade kohta silmas pidada, on see: naiste valikuid tuleb austada. Ükskõik, kas on tegemist siis tervise-, moe- või kehade augustamis-tätoveerimisvalikutega. Kui naine otsustab teha endale tätoveeringu, on tegemist igal juhul suurepärase valikuga, kas me siis teame, mis lugu seal taga on või mitte.

title: Uuring viitab tätoveeritud naiste litsakusele

maintext:
Ometi eeldatakse, et naised peavad oma valikuid õigustama, eriti kui tegemist on valikutega, mis justkui eiravad sotsiaalseid norme – nagu seda tätoveerimine just on. Seetõttu on eriti frustreeriv, et hiljutine uuring viitab, justkui oleksid tätoveeritud naised seksuaalselt vabameelsemad ja nagu oleks neil partnerite osas madalamad standardid.
Uuringu viis läbi Texase ülikool ja kokku näidati erinevate naiste pilte 211 osalejale. Kokku oli neli valikut: ilma tätoveeringuteta naised, roositätoveeringuga naised, pealuu- ja kontide tätoveeringuga naised ja naised liblikatätoveeringuga.
«Kui tal oli tätoveering, arvati naise kohta, et ta on pigem valmis seksima väljaspool pühendunud suhet,» kommenteeris uuringu läbiviija Lisa Oakes tulemusi. «Ta paistis välja, justkui oleks tal partnerite valimisel madalamad standardid, ühtlasi arvati, et tal on suurem seksiisu.»
Bustle kirjutab, et muidugi on tegemist seksistlike ja soostereotüüpsete vaadetega. Kui sama uuring viidaks läbi meeste kohta, siis vaevalt neid keegi litsakaks nimetaks või tätoveeringu põhjal iseloomu kohta järeldusi teeks. Kurb on tõdeda, et mõned vaated on ühiskonnas visad kaduma. Ärgem laskem end sellest siiski heidutada!


authors:
Regina
Moodne Naine

description: Vahel tundub mulle, et inimesed saavad lausa mõnu sellest, kui nende elude kõige tumedamad saladused küla peal teada on. Ka need tüübid, kes enda arvates eriti palju soppa ei loobi ja räppa ei paljasta, suudavad mu üle kallata lõputu infoga oma eraelust. Miks nad seda ometi teevad?

title: Moodne naine: teie emotsionaalne liputamine on jälk

maintext:
Käisin hiljuti väljas koos ühe paarikesega. Alguses oli meid suurem seltskond, aga pärast töönädalat kukkus väsinud professionaale baarist voodi poole nagu kastaneid puu otsast ja juba kesköö ajal jäimegi kolmekesi istuma. Mina tahtsin aga veel auru välja lasta ja mu sõpradel oli ka tähistamiseks põhjust, nii et tellisime aga uued joogid.
Mul ei ole mingit probleemi käia üksinda teatris, kinos ja restoranis ega ka kolmas ratas olla. Kes peab palju üksinda reisima, saab kiiresti üle piinlikkusest lasta laualt teine veiniklaas ära viia ning rahulikult telefoni, raamatu või inimeste jälgimisega aega veetes õhtut mööda saata.
Ka ei ole mul midagi selle vastu, kui mu vastas istuv paarike vahepeal hellusi vahetab või koos tantsupõrandal käib, ma suudan ennast vabalt vahepeal üksinda lõbustada. Küll aga muutub põrguks selline kolmene seltskond, kui paari vahel on pingeid. Pinged teadupärast kümnekordistuvad alkoholiga ja tihti antakse ka siis vaba voli sõnadele, mis muidu alla neelatakse.
Eriti hull on aga see, kui osapooltest üks või mõlemad lausa nautima hakkavad neutraalseid silmi, mis nende isiklikku tüli jälgivad. Kolmandast seltskonnas ei saa enam üleliigne ratas, vaid mingi haige auditoorium, kelle ees terve kaklusešõu välja mängida ning, mis kõige tähtsam, kellelt loodetakse saada kohtuotsus, mida iga nääklev paarika igatseb: kumb siis ikkagi süüdi on.
Mul on endalgi muresid!
Mis ma siis seal baaris nägin? Naine kutsus mind nurga taha suitsu tegema ja rääkis, et mees on tema palgatõusu peale kade. Mees tõmbas mind tualetijärjekorras käisest ja sosistas, et naine ei taha temaga abielluda. Selle peale teatas esimene, et teine ei ole talle sada aastat lilli toonud, ja teine, et esimene käib pigem üksinda trennis kui temaga käest kinni rabas jalutamas.
Ausõna, see oli kõik surmväsitav. Mul on endalgi muresid.
Olen ise lahutatud perekonna laps ja iga kord, kui oma sõpru kaklemas, lahku või tülli minemas näen, tuleb mulle üks asi meelde. Kui minu ema ja isa raha ja laste üle kohtus käisid, ütles ema alati, kui temalt asja kohta uudiseid küsisin: ma ei taha isa kohta midagi halba sinu kuuldes öelda.
Iseenesest ju tore ja märterlik, aga nagu emadega ikka, ei lõppenud jutt nii kiirest. «Ma ei taha midagi halba öelda, aga ta ei maksa alimente ja üldse on tema lahutuses süüdi ja mina olen ingel taevas.» jätkas ema. Olgu, ilmselt mitte täpselt niisuguste sõnadega, aga kes seda vana asja ikka mäletab.
Kui mõtlema hakata, siis tean ma ebanormaalselt palju oma sõprade ja tuttavate suhetest. Seda isegi ilma küsimata ja nõretavatesse südamest südamesse vestlustesse sekkumata. Inimestel lihtsalt on pöörane vajadus lehvitada delikaatse infoga oma isikliku elu kohta.
Ülidelikaatsed inspiratsiooniplakatid
Nad karjuvad naaberkorteris nii kõvasti, et ma kuulen kõik ära, nii kire kui pahameele. Nad postitavad sotsiaalmeediasse inspiratsioonipilte, mis ei ole üldse delikaatsed. No tõepoolest, kui mu raamatupidaja kümme korda päevas jagab imalaid luuletusi selle kohta, kuidas ainult armastusest usalduseks ei piisa, saan ju ometigi asjadest aru. Nad räägivad bussis kõva häälega telefoniga ja kirjutavad mulle öösel purjus peaga lehekülgede pikkuseid südamepuisteid.
Ja, ma kordan, see on nii väsitav.
Emotsionaalne liputamine on nagu poliitreklaam valimisaastal – selle eest ei ole võimalik põgeneda. Inspiratsiooniplakatitest võib muidugi kiiruga arvutis mööda kerida, aga õhk on ikkagi infost ja enesepaljastamisest paks. Kallid sõbrad ja tuttavad, üldse planeet Maa kodanikud, miks te seda teete? Miks te ei võiks mind jätta vahel lihtsalt oma muredega üksi, et ma tõesti ainult neile keskenduda saaksin?
Ning miks te panete mind ennast halvasti tundma, kui ma ei jõua, viitsi ega taha vastata hommikul haige peaga sõnumitele, kus uurite, mida teie kallim mulle ikkagi suitsunurgas rääkis? Teate, ma ütlen teile, kuidas tema mõtteid palju kergemini teada saada: küsige inimeselt endalt ja jätke mind mängust välja!


description: Viru hotelli Merineitsi restoranis esietendus läinud nädalal Eesti Tantsuagentuuri revüüteatri Starlight Cabaret revüüfantaasia «Forever Young», mis on pühendatud Eesti Vabariigi peatsele 100. sünnipäevale.

title: Kuidas preili Eestist neiu Estonia sirgus ehk Kuidas armastuse wabariigist vabaarmastuse riik sai

maintext:
Martin Plaser: stereotüübid monoklis ehk vägivald aega ei küsi
Kui trennist visata välja noormees, kes on kriminaalkorras karistatud lähisuhtevägivalla eest, on see karistus? Nii võib see võib olla esmapilgul, aga minu kogemus ütleb, et kui koolis halvadele hinnetele õppija või kakleja visata trennist välja, midagi paremuse poole ei muutu, kirjutab treener Martin Plaser.


description: Kriss Sooniku võluv, elav ja ulakas pesu-show oli kantud otse elust võetud ideest – milline näeb välja peole järgnev hommik. Kui emotsioonid on laes, tuju taevas, aga riidesse panek pole veel pähe tulnud.

title: VIDEO: Kriss Sooniku lustakas pesu-show

maintext:
Grete Tammoja: asi pole selles, et häid mehi vähe oleks
Õnnelik suhe – see on midagi, mida enamik meist ihkab ja igatseb, kuid mis paistab osaks saavat vaid vähestele. Miks paistab ühtedele õnn naeratavat ning nad leiavad selle ühe ja õige inimese ja veedavad ülejäänud elu õnnelikult koos, samas kui teised jäävad ka pika otsimise järel ikkagi pika ninaga?


description: Eestis on uudse valdkonnana levimas täiendmeditsiin, mida ei määratleta otseselt alternatiivmeditsiinina, vaid on mõeldud tavameditsiini täiendama, lähenedes ravile ja ennetusele tavapärasest teise nurga alt.

title: Terapeut Liis Kuurme: igal inimesel on oma eesmärk, miks ta on siia ellu tulnud

maintext:
Selles valdkonnas on abiks saksa kvantfüüsiku Marcus Schmieke ja tema meeskonna loodud seade TimeWaver, mida on ka Eestis juba kaks aastat kasutatud. Täpsemalt räägib kõigest terapeut Liis Kuurme.
Mis asi on TimeWaver ja kuidas see meile jõudis?
Mujal Euroopas on seade kasutusel olnud juba üle 10 aasta. Eestisse jõudis hiljuti, kaks aastat tagasi. Sellele mõttele tuli üks seltskond, kes on juba ammu teadnud, et füüsilise keha ja sümptomite taga on midagi muud ehk meie energeetiline keha, mis hoiab organeid töös, pumpab verd ja nii edasi. Kui nad käisid seadet esimest korda Inglismaal vaatamas ja järele proovimas, tekkis neil arvamus, et see peab ka Eestis saadaval olema. Kaks aastat tagasi jõudis seade Eestisse ja sattusin koolitusele. Kuna olin sel hetkel oma elus teelahkmel ja otsisin väljundit, siis ma teadsin kohe, et tahan sellega tegeleda.
Lühidalt — mida see seade teeb?
TimeWaveri põhiseadmega on võimalik sisestada inimese energeetiline DNA, mille järgi on võimalik tema energeetilisest infoväljast eraldada probleemid, mille tõttu on inimesel füüsilised või psühholoogilised kõrvalekalded.
Tavaliselt inimesed sellise masinaga kokku ei puutu ja tekib küsimus, on see nagu valedetektor — mida see mõõdab?
Seade analüüsib inimese infovälja, seda ei saa sajaprotsendiliselt valedetektoriga kõrvutada, küll aga näitab see, kus on inimese energeetikas midagi tasakaalust väljas ehk ta pole keskmes. Kui võtame näiteks inimese, kel pole otseseid füüsilisi probleeme, tal pole mingit haigust diagnoositud, aga tal on mingid hirmud, siis see seade analüüsib infovälja põhjal, kust need hirmud pärit on. Tihtipeale on need pärit lapsepõlvest, aga kuna need kogemused on olnud traumeerivad, on ta pakkinud need ilusasti alateadvuse kaugematesse soppidesse. Hirmutavaid asju ei taha ju keegi mäletada, kõik tahavad neid unustada. TimeWaver kaevab alateadvusest üles. Eestis kasutatakse palju ka sellist teraapiaid nagu «Rännak» või holistiline regressiooniteraapia, mille võte on sarnane — paned hirmu enda ette istuma, vaatad talle otsa ja küsid, mis see siis on, et ma ei julge sulle näkku vaadata. Me toome inimese alateadvusest välja juurpõhjused, miks tal on mingi hirm ja ta hakkab sellega tegelema. Tegelemine tähendab seda, et meie poolt hakkab seade saatma infovälja tasakaalustavaid võnkeid, teiselt poolt hakkab inimene ise tegelema vaimsete rutiinidega, nagu meie seda nimetame, ja millega tal on mugav tegeleda, olgu see siis jooga, mediteerimine või palvetamine. Peaasi, et inimene hakkab iseendaga tööle.
Mida tähendab see keskmes olemine?
Inimesele on mõistetavam, kui kasutada mõisteid «harmoonias» ja «tasakaalus». «Õnnelik ja rahulolev» on see seisund, mida inimene kogu elu otsib armastuse ja tegevuste kaudu. Keskmes olek tähendab, et sa oledki igas mõttes tasakaalus.
On see tänapäeval võimalik? Kui palju te teate oma tutvusringkonnast inimesi, kes elavadki harmoonias?
See on igaühe jaoks midagi erinevat, seega on raske öelda, kes on tasakaalus. See on sisemine tunnetus. Igal inimesel on oma eesmärk, miks ta on siia ellu tulnud, eluülesande järgi võibki öelda, mis on tema keskmes olek, kas ta on sinnapoole teel, kas ta juhindub oma kutsest või mitte. Seda on raske üheselt öelda, ent mina olen oma praktikas näinud, et põhieesmärk, miks inimesed siia tulevad, on saada rahu, täit tervist, harmooniat ja tasakaalu. Me anname mingi juhtlõnga kätte ja kui nad hakkavad sellega tegelema, siis nad tunnevadki ennast nii, nagu on tahtnud tunda.
Kui tahaksin teada, mis on minu eluülesanne ja kui kaugele ma olen sellega jõudnud, siis kas ma saaksin selle teie abiga teada?
Me saaksime anda olulist infot, kas sa oled sellele lähedal. Infoväli näitab, kui suur on sinu potentsiaal ja läbi selle me saame saata taotlusi ja küsimusi, kas teatud asjad on sinu jaoks toimivad, et edasi minna. See ei anna konkreetset jah/ei-vastust, vaid näitab ära potentsiaali. Edasi on inimese enda otsustada, mis ta selle infoga teeb. Ma ei ütle sulle, et tee seda, vaid ütlen, et hetkeseis on selline. Homme võib seis olla teistsugune, aga sa teed ikkagi korrektsioone selles, kehtestad ennast.
Millal võiks inimene tulla ja abi otsida?
Minu jaoks on oluline see, et keegi ei peaks endale piiranguid või raame seadma. Siia võib tulla ükskõik kes. Ei peagi olema haige või probleemiga, siin käivad ka täiesti terved inimesed. Kui inimene tunneb, et tal on vaja mingit toetust, aga ta ei taha minna psühholoogi juurde või neelata igaks juhuks tablette, siis võiks ta meie juurde tulla. Me saame vaadata ka seda, kas inimese organitel on potentsiaal minna keskmest välja, siis saame ennetada sümptomeid ja haigusi.


description: Muusikaajalukku on Mara läinud esimese saksa ooperiprimadonnana. Üleeuroopalise kuulsusega lauljatar säras 18. sajandi Leipzigi, Berliini, Pariisi, peamiselt aga Londoni ja Itaalia ooperi- ja kontserdilavadel. Oma elu viimased paarkümmend aastat elas ta aga Tallinnas ja tegutses siin lauluõpetajana.

title: Tallinlaste armastatud Gertrud Elisabeth Mara - laulja, kellele Goethe pühendas luuletuse

maintext:
Kujunemine ja õpingud
Gertrud Elisabeth Schmeling sündis Kesk-Saksamaal Kasselis 12. veebruaril 1749. Tal olevat olnud pruunid juuksed ja silmad. Isa Johann oli vaene muusik, kes õpetas oma tütrele viiulimängu. Väiksena mängis ta Maini äärses Frankfurdis laadal raha eest, siis aga hakati teda esitlema kui imelast ja tassiti esinema Viini ja Londonisse. Viimases esines ta kuninganna ees ja prooviti ka tema lauluhäält.
1765. aastast oli Elisabeth tegev juba lauljana Kasseli ja Braunschweigi teatri juures ja aasta hiljem palkas Leipzigi muusikaelu juht Johann Adam Hiller ta oma kuulsa Grosses Kontzerti juurde esimeseks lauljaks väga kõrge tasu eest – 600 taalrit. Hilleri käe all omandas Elisabeth oma suurepärase lauluoskuse. Tema häälel, mis kunagi ei kriisanud, oli juba siis hämmastavalt suur ulatus. Kuulsuse alguseks sai oratooriumi «Püha Helena Kolgata mäel» laulmine 1767. aastal. Seda esitust kuulis ka Johann Wolfgang Goethe, kes oli sellest üsna vaimustatud. Teda hakati mainima esimeste saksa lauljate seas. Elisabeth oli siis 18-aastane.
1771 oli preili Schmelingil edukas ooperidebüüt Dresdenis. Juba samal aastal laulis ta Preisi kuningale Friedrich Suurele ja vallutas tema südame. Tasuga 3000 taalrit, mis hiljem tõusnud 8000ni, palgati ta eluks ajaks Berliini õukonnaooperi primadonnaks. Preili Schmelingi õnnelikule karjäärile Berliini õukonnaooperis tegi lõpu tema abielu kena välimusega tšellist Johann Baptist Maraga 1772. aastal. Abielule selle pillajast, liiderdajast ja napsivennast masuurikaga seisis tugevalt vastu Friedrich Suur, kuid tagajärjetult. Selgus, et Johann Baptist oskas korraldada rohkesti rumalaid skandaale ja paistis silma pillamisega. Selle, mida naine teenis, jõi või mängis mees peagi maha. Skandaalid viisid selleni, et Marad pidid teatrist lahkuma ja isegi Berliinist põgenema.
Karjääri tipus
1780 algas triumfikäik läbi Prantsusmaa, Inglismaa ja Ülem-Itaalia, sealjuures jäi London tema peamiseks mängukohaks. Kaasaegsete tunnistust mööda avanes tema imetlusväärne anne siin Händeli oratooriumide ettekannetes täie jõu, täiuslikkuse ja mõjuvusega, tema suursugune laulmismaneer saavutas oma tipu. Näitlemisoskust Maral ei olnud.
Koplisse maetud Saksamaa ooperiprimadonna Gertrud Elisabeth Mara / NEIL Timothy/ArenaPAL / Scanpix
1784. aastal tõi Marale tohutu kuulsuse aaria esitamine Händeli oratooriumis «Messias» Westminster Abbeys. See viis ta kui laulukuninganna nime üle kogu Euroopa. Järgmiseks hooajaks angažeeriti ta Händeli pidustusteks topelttasu eest võrreldes tema eelkäijate honoraridega. Tema suureks toetajaks sai Walesi prints, hilisem kuningas Georg IV, kes oli olnud lauljannast juba Pariisis vaimustunud.
Ooperilauljana esines madam Mara peamiselt King’s Theatre juures. Tema tipprolliks peetakse Kleopatrat Händeli ooperist «Julius Caesar».
Itaalia karjäär sai alguse 1788. aastal, mil ta kutsuti esinema karnevalihooajaks Torino Kuningliku Ooperiteatrisse, siis Cremasse ning aastatel 1790-1792 Veneetsiasse Teatro San Samuele juurde. Veneetsia langes Mara jalge ette.
Inglismaa jäi Mara peatuspaigaks 1802. aasta kevadeni. Tal oli otsustavust lahkuda sealt oma kuulsuse tipul. Viimase kontserdi andis ta Londonis 3. juunil.
Isiklik elu
1795. aastal läks Marade abielu lõhki. Pärast seda vajus mees lõplikult põhja. Selle abielu kohta on öeldud, et suur kunstnik jäädvustas mehe nime, kes seda ise ei väärinud.
Elisabethil olid tekkinud uued romaanid kahe noore mehega. Juunis 1790 oli proua Elisabeth tutvunud endast viisteist aastat noorema prantsuse ohvitseri Henri Bouscaren de St. Marie’ga, ta ise oli siis 41-aastane. Sõprus selle mehega kestis peaaegu kuni Mara surmani. Säilinud on üle 45 Bouscareni kirja Marale.
Ometi valis Mara tema asemel hoopis teise, flötisti ja helilooja, kellest sai ühtlasi Mara impressaario, — Charles Florio. Koos temaga pöördus Mara tagasi Mandri-Euroopasse, esinedes Prantsusmaal, Saksamaal, Viinis. Goethe aga hakkas alles siis tõsiselt huvi tundma Mara saatuse vastu. Ja mitte lihtsalt tema kunsti, vaid rohkem selle vastu, kuidas ta oma leitud teed mööda edasi trügis. See oli kaasaelamine ühele täiesti erilisele ja huvitavale naisesaatusele.
1803. aasta hilissuvel asus Mara teele Venemaale. Reisiti läbi Königsbergi, Memeli (Klaipeda) ja Mitavi (Jelgava) Riiga. Riias andis ta neli kontserti.
Kodu rajamine külmale ja kaugele Venemaale
1804. aasta lõpul avanesid Elisabethile Peterburi salongide uksed. Mara laulis Aleksander I õukonnas, keiser tegi talle kingitusi. Järgmisel aastal esines ta kaks korda Moskvas. Ta oli ümbritsetud kingitud kullast ja kalliskividest, üksnes kliima tegi ta nukrameelseks.
1808. aasta kevadel suri Johann Baptist Mara, lõpuks oli madam Elisabeth vaba. Florio tahtis temaga abielluda, kuid lauljanna oli juba tunda saanud tema pillavat ja kõrki iseloomu ning teadis, et tegelikult oli temast üle kahekümne aasta noorem Florio huvitatud üksnes tema rahast. Ta andis korvi. Võib-olla oli see ka põhjus Moskvasse ümberasumiseks. Ta laskis Inglismaalt oma kapitali sinna üle kanda ja asus 1811. aastal Moskvasse, kus ostis endale maja ja linnalähedase maatüki ühes toreda maamajaga. Kõik olnuks ehk suurepärane, kui poleks tulnud sõda. 1812. aastal põles Moskvas tema maja, tema maakodu rüüstasid Napoleoni tragunid. Seesama Napoleon, kellele ta Versaille’s oli laulnud, sai Mara jaoks nüüd kõige kohutavamaks meheks. Ta oli kaotanud viiskümmend tuhat rubla. Mara sõitis Peterburi. Mõned tema sõbrad olid ümber asunud Tallinna ja tedagi kaasa kutsunud. Mara lahkus Peterburist ja lõplikult Floriost.
«Ma suren, kui ei laula ja laulan, kuni suren»
1815. aasta augustis saabus Elisabeth Mara Tallinna. Siin lootis ta olla lähemal Peterburile, kus tema rahaasju korraldati. Nii asus ta elama ilma teenijateta tagasihoidlikku korterisse Toompeal (praegu Lossiplats 6).
Sissetulekute hankimiseks avas ta siin omanimelise laulustuudio, kus õpetas kohaliku aadli lastele laulmist. Aastad läksid, tema majanduslik olukord ei paranenud, ja nii ta jäigi siia. Marast sai siinsete kunsti- ja muusikasõprade lemmik. Linna, kus elas «suur Mara», põikasid sisse nii mõnedki Venemaale sõitvad kuulsused. Mara ise sõbrunes peagi kohalike teatri- ja muusikainimestega. Siinsetest muusikutest oli tema suur austaja Oleviste organist ja Tallinna gümnaasiumi muusikaõpetaja Johann August Hagen, kelle asutatud Singverein’i juures oli Maragi tegev.
Sellesse aega jääb veel üks kontsertreis, mille lauljatar vanuigi ette võttis — 1819. aastal reisis ta veel kord läbi Saksamaa Inglismaale. Ilmselt ajendas teda teekonda ette võtma mõte võimalikust kohtumisest oma elu vist suurima armastuse Henri de Bouscareniga. 1821. aasta märtsis esines Mara veel King‘s Theatre‘s . Septembri algul 1821 asus ta Pariisi, Berliini ja Kasseli kaudu tagasiteele. De Bouscareniga nad ei kohtunud, saatus tahtis, et nad teineteisest mööda käiksid. Järgmise aasta jõuluks oli Mara tagasi Tallinnas. Et väheke kokkuhoidlikumalt end sisse seada, kolis ta odavamasse korterisse Laial tänaval (praegu Lai 11). Mitu suve veetis laulja Mõdriku mõisas Virumaal.
Tallinlased armastasid teda. Kui ta sai 82, tähistasid kaaslinlased seda väärikalt. Tema auks lasti komponeerida Weimari kapellmeistril Johann Hummelil tervituslaul, millele kirjutas sõnad Goethe.
Madam Mara sünnipäevapidustuste kirjelduse koos Goethe luuletustega avaldas «Provinzialblatt für Kur-, Liv- und Esthland» 25. veebruaril 1831:
23. veebruaril oli madam Mara palutud pidulikule lõunale Aktsiamajas asunud aadliklubisse, kus linna ettevõtlikumad militaar- ja tsiviilametnikud ta vastu võtsid. Mara õpilaste tervituse järel andis Kotzebue noorim tütar Wilhelmine, kes ka tema õpilaste sekka kuulus, üle puhtalt trükitud Goethe luuletuse. Seejärel laulis koor Hummeli tervituslaule. Pärast laulu andis August Hagen pidulikult üle aga maitsekalt kaunistatud ümbrikus selle päeva ilusaima kingituse — Goethe ja Hummeli enda käega kirjutatud luuletuse ja laulude käsikirjad. Lisaks sellele austati madam Marat õhtul veel kontserdiga Mustpeades, kus taas lauldi tervituslaule arvuka publiku osavõtul.
Oma elu viimasel aastal tegeles Elisabeth hoolega testamendi korraldamisega. Tema viimaseks sooviks oli, et ta maetaks «… mitte just pompoosselt, kuid siiski austusväärselt Kopli kalmistule». Gertrud Elisabeth Mara suri veidi enne oma 84. sünnipäeva 8. jaanuaril 1833. aastal. Matusetalitus peeti Nigulistes.
Tema haud ei ole säilinud, sest 1950. aastate alguses hävitasid Nõukogude võimud Kopli kalmistu täielikult. Imekombel säilis auljatari hauasammas, kuigi haletsusväärses seisukorras – kolmeks tükiks purunenult. See asus Tallinna Linnamuuseumi hoidlas, kust liikus edasi Raidkivimuuseumi püsiekspositsiooni ja on seal kõigile huvilistele vaatamiseks väljas.
Pikemalt on temast kirjutanud Tiina Õun 1999. aastal ajakirjas «Teater. Muusika .Kino».


description: Kõigile ei saa ega peagi meeldima, kuid on väga palju sellist, mis sinu enda teadmata inimesi eemale peletab.

title: Tosin põhjust, miks sa inimestele ei meeldi

maintext:
Business Insider on reastanud huvitavamad põhjused, miks sa teistele meele järele ei ole.
1. Sa jagad Facebookis liiga palju pilte. Sulle võib tunduda oluline jagada järjepanu oma lõunasöögi, õhtuse peo ning hommikuse padjanäo pilte ühes, kuid uuringud on näidanud, et selline käitumine õgvendab su päriselusuhete alustalasid. Põhjuseks on see, et peale su kõige lähedasemate inimeste on teiste jaoks pildilasu lihtsalt igav. Peamiselt aga selgus uuringust, et sõpradele ei meeldi, kui jagad liiga palju pilte sugulastest ning sugulastele ei meeldi, kui jagad liialt fotosid sõpradest.
2. Sul on liiga palju või liiga vähe Facebooki-sõpru. Ühe uuringu raames paluti osalejatel vaadelda erinevaid profiile ning anda hinnanguid selle inimese meeldivusele. Tulemused näitasid, et parim sõprade arv on 300. Kui sul sõpru rohkem, jätab see mulje, et elad liialt Facebookis ning oled tähelepanujanus. Samas tasub tähele panna, et ka uuringus osalenute keskmine sõprade arv oli 300 ja uuring korraldati aastal 2008. Teadlased tõdevad, et vabalt võib see tähendada, et kui vaatlejate keskmine sõprade arv on 1000, siis tunduvad ka sama hulga sõpradega profiilid meeldivad.
3. Varases suhtefaasis millestki väga isiklikust rääkimine. Üldiselt tunnevad inimesed teineteisega lähedust, kui on kursis isikliku hingeeluga. See on parim viis, kuidas täiskasvanuna sõprussuhteid luua. Aga psühholoogide sõnul ei tasu liiga varajases suhtefaasis väga isiklikke asju siiski jagada, see jätab sinust meeleheitel inimese mulje. Võti on olla isiklik liiga isiklikuks minemata.
4. Kelleltki küsimuste küsimine ja endast mitte rääkimine. Isiklike suhete loomine on kahesuunaline tee – te mõlemad peate panustama ning endast midagi jagama. Kui sa ainult uurid-puurid ja ise jääd napisõnaliseks, meeldid sa inimestele vähem.
5. Sa postitad ülilähedalt tehtud profiilipildi. Näod, mis on tehtud umbes 45 sentimeetri kauguselt, tunduvad vähem usaldusväärsed, vähem meeldivad ja vähem kompetentsed kui näod, mis on tehtud 135 sentimeetri kauguselt.
6. Sa peidad oma tundeid. Uuringud viitavad, et oma tõeliste emotsioonide näitamine on parem kui nende varjul hoidmine. See on ilmselt seotud vastastikku panustamise ideega – inimesed tunnevad tõmmet nende suunas, kes näitavad, et tahavad ka endast midagi vastu anda.
7. Sa oled liiga kena. Võiks ehk arvata, et altruistlik käitumine võidab inimeste südameid, kuid see pole nii. On okei, kui sa vahel ütled ei ega ole see inimene, kes alati end vabatahtlikult kõigeks välja pakub. Inimestele ei meeldi tunda end sinu kõrval kehvemana.
8. Võltsvagatsemine või tagasihoidlikult eputamine. Ingliskeelne sõna humblebrag võtab selle käitumise hästi kokku: see on enesekriitika vormi valatud enesekiitus. Tuli välja, et tööotsijad, kes oma suurima nõrkusena tegelikult kiitust noriva vastuse andsid (tavaliselt nimetades oma suurimaks nõrkuseks liigset perfektsionismi), ei olnud potentsiaalse tööandja silmis eriti meeldivad. Palju parema mulje jätsid need, kes olid ausad (näiteks tunnistades, et nad ei suuda alati oma aega kõige paremini organiseerida).
9. Sa oled liialt närviline. Uuringud näitavad, et su närviline higistamine võib saata alateadlikke signaale, mille tõttu inimesed sind ebameeldivaks peavad.
10. Sul pole huumorimeelt. Kui sa tahad töökeskkonnas leida uusi sõpru, on targem püüda asju lõdvemalt võtta. Üks Hiinas tehtud uuring näitas, et kolleegid hindasid vähem neid, kes töökeskkonnas alati väga «moraalselt keskendunud» olid, kuna see näikse viitavat nende vähesele huumorimeelele.
11. Sa ei naerata. Vahel võib olla raske näol keep smiling’ut hoida, kuid uuringud on näidanud, et naeratavaid inimesi peetakse pärast esmakohtumist paremini meeles ning nad meeldivad inimestele rohkem.
12. Sa käitud, nagu ei meeldiks sulle keegi. Kui me arvame, et meeldime kellelegi, hakkab see inimene meilegi meeldima. Seda on tõestanud psühholoogilised uuringud, seega – kui sa tahad, et sinust hoolitakse, näita ka ise välja hoolimist!


description: Juhul, kui vaadata moodsal paleo dieedil olevate inimeste nägemisuuringuid, võib eeldada, et meie esivanemate silmad olid palju paremas korras kui kaasaja inimestel. Tänapäeval kimbutavad mitmesugused nägemisvaevused meid juba varajasest noorusest ning vaatamata laialtlevinud arvamusele, justkui oleks sel seos liigse lugemisega, tuleb põhjust otsida hoopis toidulaualt, kirjutab KSA Silmakeskus.

title: Lühinägelikkust põhjustavad rafineeritud süsivesikud, mitte liigne lugemine?

maintext:
Müoopiat ei põhjusta lugemine
Kas olete märganud, kui paljud lapsed kannavad tänapäeval prille? Müoopia ehk lühinägelikkus on väga levinud – viimase kahesaja aasta jooksul on see arenenud riikides dramaatiliselt kasvanud. USA-s mõjutab müoopia umbes 25-35 protsenti Euroopa ja kuni 50 protsenti Aasia päritoluga inimestest.
Levinud on arvamus, et lastel tekib müoopia liigse lugemise tõttu. Seda põhjusel, et nendes maades, kus puudusid ametlikud õppeprogrammid ja kus lapsed ei lugenud raamatuid, esines müoopiat vaid 2 protsenti. Teised uuringud leidsid, et müoopia mõjutas ühte kolmest lapsest, kes elasid linnas ja käisid koolis. Need leiud andsid põhjust uskuda, et müoopiat põhjustab raamatute lugemine. Seetõttu on prille pikka aega peetud intelligentsuse sümboliks ja näiteks kahekümnenda sajandi keskpaiga filmides kujutati arukaid lapsi alati prillikandjatena.
Ent ühel hetkel märgati anomaaliaid: maailmas leidus riike, kus müoopia esinemissagedus oli vaatamata kohustuslikule haridusprogrammile madal või vastupidi – müoopia levis laste seas, kes polnud tsiviliseeritud ühiskonnas koolis käinud. Seega ei saanud enam lugemisega selgitada, miks püsis lühinägelikkuse tase madal ühiskondades, mis võtsid üle läänemaailma elustiili, aga mitte toidulaua.
Meie eelkäijad olid kütid ja korilased – see elustiil nõudis ellujäämiseks kaugele nägemise võimet. Tõepoolest, kõik imetajad ja linnud on kaugnägelikud või normaalse nägemisega, mis tähendab, et nad suudavad selgelt eristada enam kui kuue meetri kaugusel olevaid objekte. Müoopia tekib neil harva ja sel on evolutsiooniline tähendus. Kui inimene ei suudaks müoopiat prillidega kompenseerida ja peaks oma esiisade moodi hakkama saama, siis tõenäoliselt ei peaks lühinägelikud väga kaua vastu. Looma- ja linnuriigis on kaugele nägemist vaja kiskjate eest põgenemiseks, toidu otsimiseks, ohu tajumiseks ning teiste liigikaaslaste äratundmiseks. See tähendab, et müoopiat kandvad geenid oleksid surmavad ja looduslik valik kõrvaldaks need. Seega on välistatud, et lühinägelikkus saaks olla põhjustatud geneetilisest defektist.
Müoopia pole päritav
Uuringud on näidanud, et pärast küti-korilase elustiiliga inimrühmade linna kolimist suurenes lühinägelikkus dramaatiliselt kõigest ühe põlvkonna lõikes. See on liiga kiire areng geneetilise mutatsiooni tekkeks, mis välistab täielikult müoopia pärilikkuse. Lühinägelikkus näis esinevat hoopis siis, kui küttija-korilase elustiiliga inimesed harjusid moodsa tsivilisatsiooni uute keskkonnatingimustega.
Kurja juur – töödeldud süsivesikud
Kui küttija-korilase ühiskonnad kohandusid 19. ja 20. sajandil Lääne elustiiliga, võtsid nad lisaks kirjaoskuse omandamisele omaks ka lääneliku toitumise. Ent erinevalt moodsast Lääne maailmast koosneb küttija-korilase toidulaud peamiselt proteiinist ja rasvadest, mitte süsivesikutest. Nende tarbitavad süsivesikud on vähem kontsentreeritud, imenduvad aeglaselt ning tõstavad vere glükoosi- ja insuliinitaset minimaalselt.
Colorado ülikooli teadlased leidsid, et kuigi primitiivsed rahvad tarbisid varem rafineeritud suhkurt ja teravilju harva, said neist peagi nende põhitoiduained. Pärast lääneliku elustiili ja toitumise ülevõtmist oli neil peagi ka müoopia sama levinud kui Lääne ühiskonnas.
Kuidas süsivesikud müoopiat võivad tekitada
Rafineeritud tärklise (nt suhkru ja teravilja) rikas toitumine stimuleerib nii insuliini kui ka sellesarnase kasvufaktori 1 (IGF-1) tootmist. Liigne IGF-1 põhjustab silmamuna liiga kiiret kasvamist selle arenemise faasis. See mõjutab silmamuna arengut ja teeb selle ebaloomulikult pikaks, mis on üks müoopia põhitunnuseid.
Seetõttu arvavad uuringut teostanud teadlased, et müoopia lai levik arenenud maade laste seas on seotud eeskätt liigse rafineeritud süsivesikute ja saiatoodete tarbimisega. Lühinägelikkus on erakordselt harv ühiskondades, kus toidulaud ei sisalda töödeldud süsivesikuid. Lisaks on lühinägelikel suurem risk haigestuda teistesse suhkru- või tärkliserikaste toodete ületarbimisega seotud haigustesse nagu diabeet ja hammaste lagunemine.
Lühinägelikkus on inimeste haigus. Loomariigis ei esinenud seda seni, kuni tekkisid kodustatud koerad. Ja kuna koerad ei loe raamatuid, ei saanud põhjus selles peituda. Müoopia ja koerte kodustamise vaheline seos avaldus hoopis toidus – metsikud koerad toituvad lihast ja neil müoopiat ei esine, samas kui inimene toidab oma parimat sõpra nisujahust valmistatud koeraküpsistega.
Kahe viimase sajandi jooksul on süsivesikuterohke toidu tarbimine tööstuspiirkondades ja linnades järk-järgult kasvanud samamoodi nagu müoopia esineb järjest enam ülekaaluliste ja diabeedihaigete seas, mille puhul on inimese vereringes suurem hulk glükoosi ja insuliini. Seevastu areneb müoopia aeglasemalt lastel, kes tarbivad suhteliselt rohkem proteiini ( taimse- või loomse päritoluga). Seega võib kokkuvõtteks öelda, et müoopia on moodne trend ja arvamus, mille järgi põhjustab seda liigne lugemine – tegelikku põhjust võiksime otsida hoopis oma suhkruga üle kallatud hommikusöögihelvestest.


description: Tallinn Fashion Weeki lugejamängu raames kirjutas meile oma loo kunagine meditsiinitudeng, kel juhtus äpardus rinnahoidja paeltega. Piletiloosis osalemiseks kirjuta meile, milliseid moeäpardusi on sinuga juhtunud. Ükskõik, kas sul rebenes seelik või sukkpüksid, anna meile teada – mida lõbusam, seda parem.

title: Lugejate moeäpardused: õppejõud leidis maast mu rinnahoidja paela

maintext:
See lugu juhtus kaua aega tagasi, kui ma veel noor meditsiiniõeks õppiv üliõpilane olin. Parajasti olin oma rühmakaaslastega praktikumis ergonoomikat õppimas. See on selline inimese liigutamise tehnika õppimine, mis säästab liigutajat (õde) ja on patsiendile kõige mugavam. Õigete tegevuste õppimine tähendab parajat rahmeldamist ja mitmesuguseid erinevaid liigutusi ning harjutusi.
Mul on kogu aeg olnud probleeme rinnahoidja õlapaeltega. Vahel, üliharva leian endale mõne normaalse rinnahoidja, mille õlapaelad gravitatsiooni mõjul kohe alla ei hakka vajuma. Igatahes, tol saatuslikul päeval oli mul valge õenduse üliõpilase kitli all punane rinnahoidja. Harjutusi oli ka väga palju selgeks õppida ja võimatu on kogu aeg alla vajuvat rinnahoidja paela jälle üles lükata. Ühel hetkel juhtus nii, et tundsin, et rinnahoidja pael tuli üldse lahti. Ups! Mõtlesin, et vaheajani pole palju jäänud, teen mõned liigutused lõpuni ära ja siis jooksen WCsse ennast kohendama.
Hiljaks jäin. Just sel hetkel, kui mul oli vaja oma rühmakaaslastega õppejõule oma harjutust demonstreerida, juhtus nii, et juhendav õppejõud märkas maas midagi ja tõstis põrandalt midagi üles. See oli minu punase rinnahoidja äratulnud pael! Ta muigas ja küsis: «Ei tea, kelle oma see on?» Läksin näost tulipunaseks, piiksatasin, et minu oma, võtsin õppejõu käest äratulnud rinnahoidja paela ja toppisin selle närviliselt oma kitlitaskusse, jätkates kohmetult harjutuse demonstreerimist.
Tegelikult on mul rinnahoidjatega alalõpmata mingi lugu. Iga kord, mil ostan punase rinnahoidja, siis nagu Murphy seadus, jooksevad paelad pidevalt õlgasid mööda alla. Aja möödudes olen kogemusest õppinud ja asetan nüüd rinnahoidja paelad lihtsalt selja tagant risti, vältimaks nende allavajumist.
***
Lugu saab jutustada 16. oktoobrini (kaasa arvatud) ning kirju ootame aadressil naine@postimees.ee. Kõikide vastanute vahel kuulutatakse 17. oktoobril välja võitjad, kellega võetakse ühendust. Piletid on välja pannud Tallinn Fashion Week.
Kliki ribareklaamile ja vali oma lemmikdisainer!


description: «Valgus ookeanide vahel» («The Light Between Oceans») on 20. sajandi armastuseleegia. On aasta 1918. Õhus luurab maailmasõja mürgine vine. Tom (Michael Fassbender) on üks pääsenutest. Ta sammub esimest korda linnatänavail, ent sõjakoledused pagendavad mehe ühiskonnast eemale – teda ootab majakavahi koht üksikul saarel.

title: Kurbade armastajate duell

maintext:
Tom ei võta rännakut ette üksinda. Enne eraklikule Januse-saarele (nimetatud Vana-Rooma kahenäolise jumala järgi) asumist ristub tema teekond Isabeliga (Alicia Vikander). M. L. Stedmani romaanil põhinev stsenaarium ei kaota filmilinal raamatulikku kulgemise mustrit. Kiht kihi haaval, aeglaste tõmmetega maalitakse unenäoline armastuslugu. Näeme esimese kohtumise ujedaid pilke, arglikke sõnu, armastuskirju, abiellumise-järgset andumist. Sümpaatia saabub kiirelt, ent suhe vormub aeglaselt. Teineteisele jagatakse lubadusi pärast hetkeviivu, kuid füüsiline õrnus hiilib kikivarvul, kohmakalt. Alles ajapikku lisandub puudutustesse loomulik hellus, vabadus. Ebalus asendub ühtesulamisega.
Kahe inimese hingematvalt kaunis armastus on «Päevaraamatut» («The Notebook») meenutav, kohati pikale veninud sissejuhatus 20. sajandi alguse traditsioonidesse. Maalilise saareidülli lõppu ennustab vahuselt pekslev, marune meri. Järgnevad kaotusvalu, Tomi ahastavad, abitult õhus kaikuvad hüüded, kui Isabel nurisünnituse valudes põrandal väänleb. Kui seletamatu juhuse tõttu uhutakse randa paat beebiga, klammerdub Isabel kramplikult lapse külge. Ta käte vahel siputab elus laps, toas aga ootab tühi, pisaratest pestud häll. Naisel pole mõtteski loobuda tüdrukukesest, keda ta esimesest silmapilgust enda omana võtab.
Paari aastaga kiindub väike Lucy (Florence Clery) jäägitult Isabeli ja Tomi. Ta ei tea midagi oma kadunud isast, sünninimest Grace, punaseks nutetud silmadega emast, kes linnatänavail musta mähkunud varjuna liigub. Õudusjutud noore naise traagilisest elust jõuavad isolatsioonis elavate Isabeli ja Tomi kõrvu. Isabeli jaoks on lapse bioloogiline ema Hannah (Rachel Weisz) võõras sissetungija, kellest tuleb eemale hoida. Ta ei saa olla empaatiline oma elu hävitaja suhtes. Lucyst on saanud tema tuleviku valguskiir, perekonna olemise tuum. Ka tema on ema, ent õigusteta. Nurkaaetuna ei hooli Isabel moraalist, tõest või seadustest. Tomi südames tiksub aga teinegi väärtus – piiritu, ohvrimeelne õiglustunne. Kas teise õnne hinnaga võib oma kaotusvalu ümber pöörata?
Režissöör Derek Cianfrance’i üheks tugevamaks küljeks on kõnepuldi jagamine eri tegelaste vahel. Ta ei jäta sõnaõigust pelgalt kesksetele figuuridele või neile, kes pealtnäha kõige enam kaastunnet vajavad. Mällusööbivas Detroiti-draamas «New Yorgi varjus» («Place Beyond the Pines») vastandas Cianfrance pangaröövleid ja politseinikke. Kannatliku portreteerimise kaudu andis ta edasi mootorratturist pangaröövli südamlikkuse ja elulootused. Erinevalt võimudest ei tembeldanud ta noormeest surma väärivaks lurjuseks. Mõneski mõttes töötab Cianfrance oma filmidega kui raamatutega. Iga tegelane saab personaalse peatüki, võimaluse isiklikke tagamaid selgitada. Nii ka filmis «Valgus ookeanide vahel». Me ei näe maailma mitte ainult noore, lapsevõimetu naise silmade läbi. Oma sõna on ka teda jumaldaval, sõjas ja maailmas karastunud abikaasal. Ning Lucy bioloogilisel emal, kellele kadunud laps on ühenduslüliks hukkunud abikaasaga. Ehk võime mõnele tegelasele elada kaasa rohkem kui teisele, ent filmi tasakaalukas, aeglane vool summutab hukkamõistusoovi. Sihiks on mõistmine, mitte mõtteline süüprotsess poolte üle, kes ei vääri kohtumõistmist.
«Valgus ookeanide vahel» on nostalgiline vaade möödunud aegadesse. Loost õhkub igatsust muinasjutulise, kõikevõitva armastuse järele, mis püsib kauguste, valu ja aja kiuste. Derek Cianfrance’i tunnetusilm lisab sügavust, mõtlikkust. «Valgus ookeanide vahel» on kui melanhoolne poeem, mis kutsub ära kuulama, mõistma, liigutuspisaraid poetama. Kesk kaost jääb kõlama merekohin, mis sosistab: «Ilma andestuse, headuse ja armastuseta ei sünni siin ilmas midagi.»
«Valgus ookeanide vahel»
Inglismaa / Uus-Meremaa / USA 2016
Režissöör Derek Cianfrance
Osades Michael Fassbender ja Alicia Vikander, Rachel Weisz
Kinodes alates 28. oktoobrist


description: Enamik naisi sirutavad hommikul käe sahtlisse ja valivad sealt esimese ettejuhtuva paari aluspükse, aga tegelikult peaks see valik olema palju läbimõeldum. Kas sa näiteks teadsid, et trenni jaoks peaksid  kandma spetsiaalset aluspesu? Valed valikud võivad tekitada infektsiooni ja seda me ju ei taha.

title: Viis asja, mida sa pead oma aluspesu kohta teadma

maintext:
Siin on viis asja, mida sa võiksid aluspesu kohta teada, vahendab Huffngton Post.
1. Trenni jaoks vali sobiv aluspesu
See on väljaminek, aga tervise nimel võiks endale osta paari spetsiaalselt trenniks mõeldud pesu. Infektsiooni vältimiseks ei tohiks pitspesuga otse kontorist trenni minna. Kõige parem variant on lükra või puuvill, mis lasevad intiimpiirkonnal hingata. Teiseks soovitatakse stringide asemel tavalist aluspesu, mis ei soodusta nii palju bakterite levikut ühest intiimpiirkonna osast teise.
2. Ööseks on mõistlik aluspesust loobuda
Bakterid levivad kõige paremini soojas, pimedas ja märjas, siis on soovitatav ööseks intiimpiirkonnale hingamisruumi anda.
3. Päeval kanna alati aluspesu
Esiteks, kui sa kannad teksasid ja sul ei ole aluspesu all, siis kahe jala vahel olev õmbluskoht suruks ja hõõrduks pidevalt vastu intiimpiirkonda. Teiseks, näiteks kleiti või seelikut kandes ei ole aluspesu puudumisel midagi, mis vagiinast välja tulevat vedeliku endasse imeks.
4. Su stringid võivad tekitada infektsiooni ja nahaärritust
Oluline on meelde jätta, et WC-s käies tuleb alati paberiga pühkida ettepoolt tahapoole, sest vastupidi tehes tood sa bakterid pärakupiirkonnast vagiina lähedusse ja see võib põhjustada infektsiooni.
Stringide puhul on oht põhimõtteliselt sama, sest peenike riideriba võimaldab bakterite edukalt ühest kohast teise liikuda. Kui sul praegu ei ole infektsiooni, siis tõenäoliselt stringid sind ei ohusta, aga probleemide korral võivad stringid olla nende põhjustajaks.
5. Soovitav on kanda puuvillast pesu
Puuvill laseb õhku läbi, aga on samal ajal hästi imav materjal. Siid hoiab tegelikult niiskust lõksus, mis on ideaalne elupaik bakteritele. Isegi, kui su siidaluspesu hargivahe on tehtud puuvillast, siis see ei ole ikkagi kõige parem variant. Järelikult on kõige tervislikumad ja ohutumad vanaemade mitte kõige veetlevama välimusega aluspesu.


description: Lauljatar Getter Jaani sügisene firmaroog on just kõrvitsapüreesupp, mille retsepti ta ka meiega jagab.

title: Getter Jaani kiire ja maitsev kõrvitsasupp

maintext:
Ilmad lähevad järjest külmemaks, inimesed ei ole enam väljas nii aktiivsed ja näiteks jõusaali asemel on palju toredam kodus süüa ja diivanil lesida. Süües kasvab isu ja muuhulgas ka kaalunumber, aga mitte sellel sügisel. Mida teha, et sügisel paar kilo kaalust alla võtta?
Kes meist ei teaks Getter Jaanit kui väga head lauljat ja artisti. Kas aga tead, et Getterile meeldib ka köögis aega veeta ja uusi põnevaid retsepte katsetada? Mis on Getteri lemmikhommikusöök, milliseid toite ta meeleldi ise valmistab ja millised on tema lemmikud erinevatel aastaaegadel?
Anni ja sügisannid
Kuidas taltsutada köögivilju? Kokakunstnik Anni Arro, kes on pannud eestlased rohkem ja moodsamal moel köögivilju, eriti peeti sööma, avaldab mõned oma lemmikroad, kus peategelaseks on tema septembrikuine köögiviljaaed.
Sügiseihalejad
Sügis on aeg, mis seondub enamikule meist pori, sombuse ilma, kolletamise, hääbumise ja kõdunemisega. Ometi leidub inimtüüpe, kes seda aastaaega jumaldavad. Kes nad sellised on?
Kolm toitu, mis on rindadele kasulikud
Kõik rinnad, olgu suured või väikesed, on ainulaadsed. Aga kui rääkida rindade tervisest, siis on nii mõnedki asjad, mida kõik naised saavad oma rinnapartii heaks teha.
Ürdiaed kolib toidu sisse
Suvine ürdiaed on küll silmale ilus vaadata, kuid unustada ei tasu ka selle praktilist poolt, leiab toidublogija Britt Paju. Ürdilisa annab toidule hoopis teise iseloomu ja põnevama maitse, nii et sageli võib üks ja sama roog erinevate maitsetaimedega pikitult tunduda hoopis teistsugune.
VÕITJARETSEPT: kõrvitsa-porgandi-ingveri-kookose püreesupp
Korraldasime koostöös Maximaga mängu, mille raames ootasime lugejate häid supiretsepte. Oma retsepti jagas ka Evelin, kelle sõnul on tegemist tema talvise lemmiksupiga, sest supp on tervislik ja seda on lihtne valmistada. Meie žürii leidis, et just Evelin saab sel korral oma vahva retsepti eest auhinna, 50eurose Maxima ostukorvi. Palju õnne! Võitjaga võetakse ühendust.
Koorene kõrvitsarisoto rammusa riivjuustuga
Ühe suurima kodumaise juustu- ja võitootja Epiima tootevalik täienes rammusa riivjuustu näol, mida Põhjaka mõisa kokk Märt Metsallik soovitab lisada kooresesse kõrvitsarisotosse.


description: Kui lähed igal õhtul varem magama ning väldid alkoholi, siis äratab sind igal hommikul bioloogiline kell. Neile, kelle bioloogiline kell nii täpne pole, on Men's Fitness avaldanud viis näpunäidet parema une saavutamiseks.

title: Viis näpunäidet parema une saavutamiseks

maintext:
1. Magamistuba on sinu akude, mitte telefoni laadimiseks.
Liigne tehnoloogia magamistoas tekitab inimese peas seotust tegevuse, mitte lõõgastumisega. Dr Philip Gehrman on arvamusel, et inimese aju peaks seostama voodit ainult unega. Kui aga telefon täidab äratuskella rolli, siis on targem sisse lülitada hääletu režiim.
2. Ürita maha jahtuda.
Sinu jaoks on liiga palav, kuid tema jaoks on alati liiga külm. Kuna ta arvatavasti magab mitme teki all, siis pole probleemiks teha aken veidikeseks lahti. Külmem kehatemperatuur soodustab sügavamat und.
3. Osta sobiv madrats.
Uuringud näitavad, et 47 protsenti küsitletutest kaotavad vähemalt kolm tundi oma uneajast nädalas, sest nende partnerid norskavad, visklevad või istuvad unetuna voodis. Kui partneri unetus ei lase sul korralikult välja puhata, siis tuleks investeerida suuremale voodile.
4. Maga küljel.
Kui su partner tahab kaisutada, siis ei pea oma uneaega ohverdama. Lama külg tema pool, ning võta ta kaissu. See rahuldab tema vajadust läheduse järele ja sinu vajadust rahulikule unele. Uneeksperdi Jodi Fidleri sõnul on poosil ka omad plussid. Nimelt tõstab see teie suhte intiimsust.
5. Vaheta digitaalne kell seieritega kella vastu.
Digitaalne kell, mis eredalt kellaaega kiirgab, võib öösel muutuda segavaks faktoriks. Vaadates kella, muutud sa närviliseks ning uni kaugeneb. Seega on targem osta vanamoodne seieritega kell, sest siis pole öösel näha, mis kell parasjagu on.


description: Kaugsuhtes olemine on põhimõtteliselt sama, mis vallaliseks oleminegi – mõlemad osapooled on karmis reaalsuses stabiilselt üksinda. Ainuke erinevus on see, et vallalised saavad vabalt päiseid kandamata väljas käia, kas või takso tagaistmel iga oma maist iha rahuldada ning nende jaoks on see ikka lihtsalt üks järjekordne nädalavahetus…

title: Heidi Ruul kaugsuhest: Skype'i vahendusel orgasmide sünkroonimine ja piinav igatsus...

maintext:
Kaugsuhte harrastajad saavad aga igal õhtul üksinda kodus ulguda. Ainsaks lohutuseks fakt, et kuskil umbes 1600 kilomeetri kaugusel on veel keegi, kes on täpselt sama muserdavas olukorras kui sina. Tuleb lihtsalt loota, et asi on kõike seda väärt ja kumbki teist lõpuks kõiki neid kasutamata jäänud võimalusi kahetsema ei hakkaks.
Igaüks vajab lähedust ja füüsilist kontakti ning just see on asi, millest kaugsuhte puhul kõige rohkem vajaka jääb. Need, kes usuvad veendunult, et elavad endiselt üheksakümnendatel, võivad antud juhul julgelt telefoniseksi proovida. Moodsam rahvas otsib välja Skype’i, mis reklaami järgi peaks küll sõprade ja perekonnaga suhtlemiseks mõeldud olema, aga mida 90 protsendil juhtudest tegelikult lihtsalt mõnusalt koduse porno vahendamiseks kasutatakse. Aga isegi see on lõppkokkuvõttes halb idee, sest täielikku rahuldust ei saa veebiseksist ka kõige vilunum pervert ning kogu protsess annab vastupidiselt esialgsele eesmärgile siiani kogunenud seksuaalsele frustatsioonile vaid mõõtu ning kaalu juurde! No palju õnne – jälle afäärile sammukene lähemal. Ja oi seda valu ja hingepiina, mis sellega kaasneb…
Kogu see vahemaa poolt tekitatud lakkamatu teadmatus võib hinge seest närida. Mida ta praegu teeb? Kellega ta on? Miks ma temas kahtlen? Millal ma teda ometi uuesti näha saan? Miks me seda teineteisele ometi teeme? Millal see ootamine ometi läbi saab? Oi, näe, kallistav paarike tänavanurgal – ma vihkan teid (jah, tegelikult olen lihtsalt kohutavalt kade…).
Jah? Jah!
Kõik, mida just lugesid, on see, mida ma kaugsuhetest siiani arvanud olen. Täna, olles ise valiku ees, kas ise seda sama rada käima hakata või kanna pealt ots ümber pöörata, tundub kõik eelnevalt mainitu kuidagi… tühine.
Olen viimaste nädalate jooksul mõelnud lakkamatult sellele, kas ma päriselt suudaksin kaugsuhtes olla. Mingi stoiline, ent stabiilne rahu minu sees ütleb, et jah! Jah, ma olen nõus vajadusel Skype'i vahendusel orgasme sünkroonima ning õhtuti kaisus vedelemise asemel end lakkamatu igatsusega piinama. Jah, ma lepin hommikuse suudluse asemel ühe nunnu sõnumiga. Jah, ma tahan Sinuga koos rõõmustada ja kurvastada– isegi kui Sa oled kaugel… Jah, jah, jah!
Osavõtt pidi ju pool võitu olema? Ja julge hundi rind keskmisest rasvasem? Ma siiralt loodan, et need sõnakõlksud peavad vähemalt antud juhul paika. Ma pole kunagi allaandja olnud ning ei hakka selleks ka nüüd. Usku peab olema, siis võivad ka kõige võimatumad asjad äkitselt võimalikuks muutuda.
27 päeva veel….


description: Saladuste jagamise keskkonnas Whisper tunnistavad vallalised inimesed, miks kohtingutel käimine ja partneriotsingud on nende jaoks ületamatult rasked.

title: Vallalised tunnistavad: ma ei oska deitida!

maintext:
Suur osa kommunikatsioonist toimub tänapäeva kirja teel – tšätid, sõnumid, grupivestlused ja muud virtuaalsed jutustamisvõimalused on toonud meile sõbrad ja tuttavad mõnes mõttes lähemale kui kunagi varem. Ka flirtimine on tänu kohtinguäppidele suuresti kolinud kirjasõnasse. Kuidas aga vältida seda, et sinu tekst sinust halba muljet ei jätaks ning potentsiaalset suhet juba eos ei välistaks?
Viis küsimust, mis aitavad tuvastada: kas su kaaslane on abieluks sobiv?
Olgem ausad, kui sa hakkad kellegagi deitima ja teed asja nii-öelda ametlikuks, mis tähendab seda, et panete ennast Facebookis suhtesse, siis sa ilmselt ei mõtle sellele, kas temast saaks ka ideaalne abielumees.
Kaheksa põhjust, miks kohtinguäpid on tänapäeva parimad leiutised
See aeg on möödas, kui pidi varjama, et loodad interneti kaudu omale partnerit leida. Tänapäeval on see täiesti normaalne ja kõik otsivad kohtinguäppide kaudu kaaslast. Kes veel arvab, et kohtingurakendusi kasutavad ainult imelikud ja näotud inimesed, siis eksib rängalt.
Ihnuskoid pihivad: meie kõige veidramad säästutaktikad
Saladuste jagamise keskkonnas Whisper avaldavad ihnurid oma kõige veidramaid raha säästmise taktikaid.
Kolm harjumust toidupoes, mis maksavad palju aega ja raha
Toidupoes käimine on üks neid asju, mida sa ei pruugi tahta, aga pead siiski oma elus tegema. See võtab palju aega ja raha, sest alati on poodides pikad järjekorrad ja natukene aeglane kassapidaja. Kui sa viimase vastu ei saa, siis aega ja raha annab küll paremini planeerida.
Meestele: seitse asja, mida naised tahavad, et sa deitimisest teaksid
Kohtamine ei ole lihtne, aga see võib olla lõbus ja kuidas muidu uute inimestega tuttavaks saada. Panime kirja mõned asjad, mida naised tahaksid, et mehed deitimisest teaksid.
Kuidas muuta kohtamine vähem stressirohkeks ja rohkem lõbusaks?
Inimesed tunnevad survet leida see õige ja kogeda päris armastust, mistõttu võib deitimisest saada üks suur stressiallikas. Klaas veini aitab tavaliselt pingeid maandada, aga mida teha, kui sa oled juba päeval nii närvis, et ei suuda millelegi muule keskenduda?


description: Täna on rahvusvaheline rinnahoidjavaba päev, et pöörata tähelepanu rinnavähile. Muidugi võib iga päev olla rinnahoidjavaba päev, sul ei pea olema selleks ühiskondlikku luba, et mitte rinnahoidjat selga panna. Sinu keha, sinu valik!

title: No bra day: viis üllatavat põhjust, miks täna mitte rinnahoidjaid kanda

maintext:
Vaatame portaali MNN abiga, milliseid boonuseid sellest pesuesemest loobumine kaasa toob.
1. Rinnahoidjad ei aita su rindu mingil moel. Sulle võib tunduda, et rinnahoidja kandmine võib aidata rindadel vähem vajuda, kuid tegelikult on asi just vastupidi. Franche-Comté ülikoolis viidi läbi uuring, mille tulemusena leiti, et rindade kude on tugevam just neil naistel, kes rinnahoidjaid ei kanna. Sama uurimus leidis, et rinnahoidjatel pole ka muid kasutegureid ning nende kandmisel pole mingit mõju rindade tervisele või välimusele.
2. Rinnahoidjavaba elu parandab vereringet. Sellele järeldusele pole ilmselt raske tulla – kui sa võtad rinnahoidja ära, paraneb piirkonnas vereringe, mis omakorda aitab kaasa naha elastsusele.
3. Su rinnad on kepsakamad. Eelpoolmainitud uuring leidis ka, et naistel, kes ei kanna rinnahoidjaid, on keskmiselt 7 millimeetrit kõrgemad nibud, mis omakorda jätab su rindadest nö kepsakama mulje.
4. Nii on lihtsalt mõnusam olla. Sa tead seda ülihead tunnet, kui sa pika päeva lõpus rinnahoidja ära võtad? Miks mitte seda terve päeva nautida! Kui sa kardad väljanägemise pärast, siis võid proovida T-särki, millel on rinnatoestus sisse õmmeldud.
5. Rinnahoidjavaba päev annab sulle võimaluse oma rindadega paremini tuttavaks saada. Täna on ideaalne võimalus oma rindadega sõprust uuendada. Vii läbi rindade kontroll, et tuvastada võimalikke koemuutusi ning pane aeg kirja mammograafile. Sa oled kindlasti seda pikalt edasi lükanud.


description: Lapsevanemad seisavad sageli silmitsi probleemiga, et nende lapsed ei veeda piisavalt aega õues mängides, vaid on naelutatud erinevate ekraanide ette. Regulaarne kehaline aktiivsus mängib kasvava organismi arengus aga väga suurt rolli – sportimine arendab lapse füüsilist, vaimset ning sotsiaalset heaolu. Kõik lapseeas õpitu ja kogetu mõjutab last suuresti ka tulevikus.

title: Viis põhjust, miks on lastel oluline spordiga tegeleda

maintext:
Vähekindlustatud laste spordihariduse toetamiseks Liblikaefektiga kohupiimakreemide heategevuskampaania ellu kutsunud Valio ja Lastekaitse Liit toovad välja kõige olulisemad põhjused, miks tuleks sporditegemisega algust teha juba varajases eas.
Sotsiaalsete oskuste õppimine
Sportlikest tegevustest osavõtmine aitab lastel arendada sotsiaalseid oskusi, millest on kasu ka tulevikus. Lapsed õpivad suhtlema nii eakaaslaste kui ka treeneritega, kes on lastele lisaks nende endi vanematele suureks eeskujuks. Treenerite käe all õppides saavad lapsed teadmisi juhtimisoskustest ning vahetuid kogemusi meeskonnatööst, kus õpitakse üksteisega arvestama ning pingutama ühtsete eesmärkide nimel.
Enesekindluse arendamine
Sportimine avaldab positiivset mõju lapse enesehinnangule ja julgusele. Mõistagi on siinkohal eelduseks eakaaslaste tunnustus ja vanemate ning treenerite toetav suhtumine sportlikest tulemustest sõltumata. Nii kujuneb lapses eneseusk iseendasse ja enesekindlus annab julguse teha vigu ning aitab saada üle ebaõnnestumistest.
Sõprussuhete loomine
Sõprussuhted mängivad lapse vaimses arengus väga suurt rolli. Lisaks vanematele tunneb laps vajadust suhelda ning vaba aega veeta ka eakaaslaste seltsis. Olulisel kohal on ka kuuluvustunne, kuna lapse jaoks on oluline tunda end osana mingist sotsiaalsest grupist, kus tal on tore aega veeta ning kuhu ta on oodatud. Sportimine on hea võimalus kõik need olulised faktorid omavahel siduda. Samuti aitab sportimine luua kauakestvaid sõprussuhteid kogu eluks.
Tugev tervis
Tervis määrab meie igapäevase elukvaliteedi – mida tugevam on tervis, seda täisväärtuslikumat elu saame elada. Aktiivne liikumine lapseeas toetab tugevate luude, lihaste ja südame arengut. Lapse- ja noorukipõlves arendatud füüsiline tervis aitab ennetada tulevikus tekkida võivaid terviseprobleeme. Samuti aitab noorena väljakujunenud liikumisarmastus ja -harjumus täiskasvanul kiirel eluperioodil kehalist aktiivsust säilitada.
Võimalus end välja elada
Sportimine on hea viis, kuidas lapse hüperaktiivsust leevendada. Regulaarne trennis käimine on võimalus lapsel oma energia ülejääke spordiplatsil välja elada. Meeskondlikud spordialad nagu näiteks jalgpall või korvpall on selleks eriti sobilikud. Mida rohkem laps oma päevasest energiavarust ära kulutab, seda kvaliteetsem on ka tema uni.
Laste heaolu ja tervislikke eluviise väärtustava ettevõttena annetab Valio kampaania jooksul osa Alma liblikaga kohupiimakreemide müügitulust Alma Liblikaefekti spordifondi. 2017. aastal rakenduvatele toetustele saab kandideerida kui 15. oktoobrini täites avalduse siin: http://www.alma.ee/liblikaefekt/taotluse-kriteeriumid